hotchpotch/miracl-hf-unified huggingface dataset:
แพเทอร์สัน (รัฐนิวเจอร์ซีย์)
แพเทอร์สัน () เป็นเคาน์ตีซีตของพัสเซอิกเคาน์ตี รัฐนิวเจอร์ซีย์ สหรัฐอเมริกา จากการสำรวจประชากรในปี ค.ศ. 2010 เมืองมีประชากร 146,199 คน เป็นเมืองที่รู้จักในชื่อ เมืองผ้าไหม ที่เมืองมีความโดดเด่นในการผลิตผ้าไหมในช่วงศตวรรษที่ 19 และเป็นที่รู้จักในการเป็นจุดหมายปลายทางของคนเชื้อสายฮิสปานิก และจากโลกอาหรับ
นาตาเนีย
นาตาเนีย (, lit., "gift of God"; ) เป็นเมืองในประเทศอิสราเอล ตั้งอยู่ห่างจากเมืองเทลอาวีฟไปทางทิศเหนือราว 30 กม. และตั้งอยู่ห่างจากเมืองไฮฟาทางทิศใต้ ราว 56 กม. เมืองมีชายหาดยาว 14 กม. มีรีสอร์ตที่เป็นที่นิยม นอกจากนี้ยังเป็นที่รู้จักจากการเป็นเมืองที่มีคนอพยพมาอยู่อาศัยมาก โดยเฉพาะจากอดีตสหภาพโซเวียต ฝรั่งเศส และเอธิโอเปีย รวมถึงมาจากสหราชอาณาจักร สหรัฐอเมริกา และแคนาดา
จากข้อมูลในปี ค.ศ. 2009 เมืองมีประชากร 183,200 คน
บ็อบ แบ็กลันด์
โรเบิร์ต ลี "บ็อบ" แบ็กลันด์ (Robert Lee "Bob" Backlund) เกิดวันที่ 14 สิงหาคม ค.ศ. 1949 อดีตนักมวยปล้ำอาชีพชาวอเมริกันของเวิลด์เรสต์ลิงเฟเดเรชั่น(WWF) เป็นที่รู้จักกันดีในชื่อ บ็อบ แบ็กลันด์ (Bob Backlund) เป็นอดีตแชมป์ WWFที่ครองได้นานที่สุดเป็นอันดับ2 และได้เข้าสู่หอเกียรติยศดับเบิลยูดับเบิลยูอีประจำปี 2013
แผลเก่า (ภาพยนตร์ พ.ศ. 2557)
แผลเก่า เป็นภาพยนตร์ไทย ที่ออกฉายเมื่อปี พ.ศ. 2557 ซึ่งเป็นภาพยนตร์แนวโรแมนติก-โศกนาฏกรรม ดัดแปลงจากบทประพันธ์ชื่อเดียวกันเรื่อง "แผลเก่า" ของ ไม้ เมืองเดิม กำกับโดย หม่อมหลวงพันธุ์เทวนพ เทวกุล สร้างโดย สหมงคลฟิล์ม อินเตอร์เนชั่นแนล กำหนดออกฉายวันที่ 12 สิงหาคม พ.ศ. 2557 โดยมีรอบการกุศลก่อนฉายจริง ในวันที่ 11 สิงหาคม พ.ศ. 2557 ภาพยนตร์ทำรายได้ 20.2 ล้านบาท
ริก รู้ด
ริชาร์ด เออร์วิน รู้ด (Richard Erwin Rood; 7 ธันวาคม 1958 – 20 เมษายน 1999) เป็นที่รู้จักกันดีบนสังเวียนในนาม "ราวิชชิง" ริก รู้ด ("Ravishing" Rick Rude) เป็นนักมวยปล้ำอาชีพชาวอเมริกันที่เคยปล้ำให้สมาคมเวิลด์แชมเปี้ยนชิพเรสต์ลิง(WCW) และเวิลด์เรสต์ลิงเฟดดิเรชั่น(WWF) ในยุค 1980 และ 1990 เขาเป็นหนึ่งในสมาชิกของดี-เจเนอเรชันเอ็กซ์ ในปี 1997 ปัจจุบันได้เสียชีวิตลงด้วยภาวะหัวใจวาย
เป็นอดีตแชมป์โลก 5 สมัย (แชมป์อินเตอร์เนชั่นแนลเวิลด์เฮฟวีเวท WCW 3 สมัย, แชมป์โลกเฮฟวีเวท WCWA 1 สมัย, และแชมป์อเมริกันเฮฟวีเวท NWA 1 สมัย) ,อดีตแชมป์อินเตอร์คอนติเนนทัล 1 สมัย และแชมป์ยูเอสของ WCW 1 สมัย ในปี 2017 ได้เสนอชื่อจาก WWE ให้เข้าสู่หอเกียรติยศดับเบิลยูดับเบิลยูอี โดยริกกี สตีมโบตเป็นผู้อันเชิญและครอบครัวมารับแทน
กอนทูซูน
กอนทูซูน () เป็นเพลงที่บันทึกเสียงและได้รับความนิยมโดยนักดนตรีชาวอเมริกัน ไมเคิล แจ็กสัน เขียน และแต่งโดย ลาร์รี กรอสส์แมน และบัซ โกแฮน เพลงเวอร์ชันแจ็กสันเพื่ออุทิศตนความทรงจำของเพื่อนแจ็คสัน ไรอัน ไวต์ วัยรุ่นจากโคโคโม ,รัฐอินดีแอนา ที่เข้ามาให้ความสนใจในระดับชาติหลังจากที่ถูกไล่ออกจากโรงเรียนของเขาเนื่องจากเป็นโรคเอดส์ เวอร์ชันนี้ถูกผลิตโดยแจ็คสันและร่วมผลิตโดย Bruce Swedien สำหรับซิงเกิลที่แปดในสตูดิโออัลบั้ม "Dangerous" (1991) เพลงนี้ถูกวางจำหน่ายออกมาในวันที่ 1 ธันวาคม ค.ศ. 1993 ซึ่งตรงกับเป็นวันเอดส์โลก
บ็อบ อาร์มสตรอง
โจเซฟ เมลตัน เจมส์ () เกิดวันที่ 3 ตุลาคม ค.ศ. 1939 เป็นอดีตนักมวยปล้ำอาชีพชาวอเมริกัน เขามีบุตรชาย 4 คนชื่อว่า โจเซฟ, โรเบิร์ต, สตีฟ และ ไบรอัน ปัจจุบันได้เข้าสู่ หอเกียรติยศดับเบิลยูดับเบิลยูอี ประจำปี 2011
ไอรอน ชีก
ฮอสเซน โคสรอว์ อลิ เวเซอร์ (Hossein Khosrow Ali Vaziri; เกิด 15 มีนาคม ค.ศ. 1942) นักแสดงและนักมวยปล้ำอาชีพชาวอิหร่าน อดีตนักมวยปล้ำของเวิลด์เรสต์ลิงเฟดดิเรชั่น(WWF) เป็นที่รู้จักกันดีในชื่อ ดิ ไอรอน ชีก (The Iron Sheik) เป็นอดีตแชมป์ WWF 1สมัย ได้เข้าสู่หอเกียรติยศดับเบิลยูดับเบิลยูอีประจำปี 2005
เศรษฐกิจลาว
เศรษฐกิจของประเทศลาวเจริญเติบโตขึ้นอย่างรวดเร็วโดยรัฐบาลลดการควบคุมจากส่วนกลางและกระตุ้นการลงทุนของเอกชนตั้งแต่ พ.ศ. 2529 ลาวเป็นประเทศที่ผลิตพลังงานและส่งไปขายให้จีน เวียดนาม และไทยแม้จะยังเป็นประเทศที่ยากจนที่สุดในเอเชียตะวันออกเฉียงใต้
หลังจากเข้าสู่อำนาจใน พ.ศ. 2518 รัฐบาลคอมมิวนิสต์ได้นำระบบเศรษฐกิจแบบโซเวียตมาใช้ โดยแทนที่การลงทุนของเอกชนด้วยการลงทุนของรัฐและสหกรณ์ การลงทุนมาจากศูนย์กลางทั้งการผลิต การค้าและการกำนดราคา และสร้างระบบกั้นขวางการค้าภายในกับภายนอกประเทศ หลังจากใช้ระบบเศรษฐกิจนี้ไปไม่นาน พบว่าเป็นอุปสรรคต่อการพัฒนาจนต้องมีการปฏิรูป เปลี่ยนการกำหนดราคาจากการกำหนดโดยรัฐมาเป็นมาเป็นตามกลไกตลาด อนุญาตให้เกษตรกรยึดครองที่ดินและขายผลผลิตทางการเกษตรได้ ยกเลิกการกีดกันสินค้าจากภายนอก
ใน พ.ศ. 2532 ลาวได้บรรลุข้อตกลงกับธนาคารโลกและกองทุนการเงินระหว่างประเทศ ในด้านการปฏิรูปเศรษฐกิจ สนับสนุนการลงทุนของเอกชน ลาวยอมรับความช่วยเหลือจากออสเตรเลียในการสร้างสะพานข้ามแม่น้ำโขงเชื่อมระหว่างเวียงจันทน์กับหนองคาย ในช่วงที่เกิดวิกฤติการเงินในเอเชียตะวันออกเฉียงใต้ เมื่อ พ.ศ. 2540 ลาวได้รับผลกระทบโดยค่าเงินกีบลดลง ใช้นโยบายเศรษฐกิจแบบเงินฝืดซึ่งทำให้เศรษฐกิจมีเสถียรภาพใน พ.ศ. 2543
นอกจากการเพาะปลูกทางการเกษตรแล้ว ในลาวมีการลงทุนทางอุตสาหกรรมที่ประสบความสำเร็จ เช่น เครื่องยนต์ เบียร์ กาแฟ และการท่องเที่ยว โดยได้รับการสนับสนุนจากสหรัฐ ญี่ปุ่นและเยอรมัน
ส่วนใหญ่เป็นการปลูกข้าว ซึ่งมีผลผลิตคิดเป็น 51% ของจีดีพี การออมภายในประเทศต่ำ ทำให้ลาวต้องได้รับความช่วยเหลือและการลงทุนจากต่างประเทศ ผลผลิตทางการเกษตรที่สำคัญได้แก่ มันเทศ ผัก ข้าวโพด กาแฟ อ้อย ยาสูบ ชา ฝ้าย ถั่วลิสง ข้าว ควาย หมู สัตว์เคี้ยวเอื้อง ใน พ.ศ. 2542 การลงทุนจากต่างประเทศคิดเป็นมากกว่า 20% ของจีดีพี และมากกว่า 75% ของการลงทุนภายในประเทศ
การท่องเที่ยวจัดเป็นอุตสาหกรรมที่เจริญเติบโตอย่างรวดเร็วในลาว หลังการเปิดประเทศเมื่อ พ.ศ. 2533 ลาวเป็นที่นิยมของนักท่องเที่ยวอย่างต่อเนื่อง
มนัสวีร์ กฤตตานุกูล
มนัสวีร์ กฤตตานุกูล ชื่อเล่น หลิว เป็นนักเต้น นักแสดง และ นางแบบชาวไทย มีชื่อเสียงจากการแสดงภาพยนตร์เรื่อง O-Negative (รัก-ออกแบบไม่ได้)
มนัสวีร์ กฤตตานุกูล (มักเขียนผิดเป็น มนัสวี กฤตานุกูลย์) ชื่อเล่น หลิว เกิดเมื่อวันที่ 23 กรกฎาคม พ.ศ. 2518 เป็นนักแสดงและนางแบบชาวไทย เข้าสู่วงการบันเทิงเมื่อพ.ศ. 2537 จากการเป็นแดนเซอร์ให้กับนักร้องชื่อดัง หลายท่าน อาทิ เบิร์ด ธงไชย แมคอินไตย์, นัท มีเรีย, ทาทา ยัง เป็นต้น
การศึกษา ระดับอนุบาล-ประถมศึกษาปีที่ 6 โรงเรียนเรยีนาเชลีวิทยาลัย ที่จังหวัดเชียงใหม่ ระดับมัธยมศึกษา โรงเรียนปรินส์รอยแยลส์วิทยาลัย ระดับปริญญาตรี มหาวิทยาลัยธรรมศาสตร์ ระดับปริญญาโท จุฬาลงกรณ์มหาวิทยาลัย
หลิว เริ่มมีชื่อเสียงจากการแสดงภาพยนตร์เรื่อง "O-Negative (รัก-ออกแบบไม่ได้)" และยังได้เข้าชิงรางวัลสุพรรณหงส์ สาขานักแสดงนำหญิงยอดเยี่ยมอีกด้วย หลังจากนั้นก็มีงานในวงการบันเทิงมากมาย ไม่ว่าจะเป็น เดินแบบ ถ่ายแฟชั่น และแสดงละครโทรทัศน์
ด้านชีวิตส่วนตัว สมรส กับนักแสดงหนุ่ม โจ๊ก (อัครินทร์ อัครนิธิเมธรัฐ) และได้แยกทางกัน มีลูกสาว 1 คน ชื่อแฟรี่ ปัจจุบันหลิวกลายเป็นซิงเกิลมัมคนเก่งที่ผันมาทำงานเบื้องหลังเต็มตัว
เวียเชสลัฟ กูเซฟ
เวียเชสลัฟ กูเซฟ () นักมวยสากลชาวรัสเซีย เกิดเมื่อ 4 ตุลาคม พ.ศ. 2528 ที่เมืองโปรโคเปียฟสค์ (Prokopyevsk) ประเทศรัสเซีย สถิติการชก 23 ครั้ง ชนะ 20 (น็อก 5) แพ้ 3
กูเซฟขึ้นชกมวยสากลอาชีพครั้งแรกเมื่อ 1พฤศจิกายนพ.ศ. 2546 ชนะคะแนน พาเวล กูบาซอฟ ที่ รัสเซีย ขึ้นชกชนะอีกสองครั้งก็ได้ชิงแชมป์อูราลและไซบีเรียรุ่นซูเปอร์แบนตัมเวทที่ว่าง ชนะคะแนน เอมิน อาลีเอฟได้แชมป์มาครองเมื่อ 12 มิถุนายน พ.ศ. 2547 ขึ้นชกป้องกันตำแหน่งได้ 1 ครั้ง ก่อนจะขึ้นชิงแชมป์รัสเซียรุ่นเฟเธอร์เวทที่ว่าง เมื่อ 12 มิถุนายน พ.ศ. 2548 ชนะคะแนน อเล็กซานเดอร์ ครูเลฟ ได้แชมป์มาครอง หลังจากนั้น กูเซฟขึ้นชกชนะรวด และชกป้องกันแชมป์รัสเซียได้ 1 ครั้ง ในที่สุด กูเซฟได้ชิงแชมป์เงารุ่นเฟเธอร์เวท WBA ที่ว่างเมื่อ 12 เมษายน พ.ศ. 2551 ชนะคะแนน อับดู เตบาซัลวา ได้แชมป์มาครอง จากนั้น ชิงแชมป์เงารุ่นเฟเธอร์เวท WBO อีกเส้นเมื่อ 31 กรกฎาคม พ.ศ. 2551 ซึ่งกูเซฟเป็นฝ่ายชนะคะแนน ชัยยงค์ ศิษย์ทรายทอง ได้แชมป์มาครอง หลังจากนั้น เดินทางไปชิงแชมป์ WBC แคริบเบียนรุ่นเฟเธอร์เวท ที่สหรัฐ ปรากฏว่าเป็นฝ่ายแพ้คะแนน ฮวน คาร์ลอส บูร์โกส เมื่อ 12 มิถุนายน พ.ศ. 2552 ชิงแชมป์ไม่สำเร็จ
ต่อมา กูเซฟขึ้นชิงแชมป์ WBO ยุโรปรุ่นเฟเธอร์เวท เมื่อ 11 มีนาคม พ.ศ. 2553 ซึ่งเป็นฝ่ายชนะน็อก เฟลิเซียโน อาซัวกา ยก 3 กูเซฟหยุดชกไปสองปี กลับมาชกอีกครั้งใน พ.ศ. 2555 โดยขึ้นชิงแชมป์ PABA รุ่นเฟเอร์เวท เมื่อ 30 เมษายน ปรากฏว่าเป็นฝ่ายชนะคะแนนปัจจัย ยงยุทธยิม โดยกูเซฟเองถูกชกลงไปนับแปดในยกที่ 1 ด้วย กูเซฟขึ้นชกครั้งล่าสุดเมื่อ 2 มีนาคม พ.ศ. 2556 แพ้คะแนน แกรี รัสเซล จูเนียร์ ที่ สหรัฐ แล้วยังไม่ได้ขึ้นชกอีก
สถิติการชก boxrec.com
เซอร์ไวเวอร์ กากายัน
เซอร์ไวเวอร์ กากายัน บลอน ปะทะ เบรน ปะทะ บิวตี้ (Brawn vs. Brains vs. Beauty) () เป็นฤดูกาลที่ 28 ของรายการเซอร์ไวเวอร์ ผู้เล่นใหม่ 18 คนถูกแบ่งออกเป็น 3 เผ่าตามลักษณะที่โดดเด่นของผู้แข่งขัน คือ ความแข็งแกร่งทางร่างกาย ความฉลาดทางสติปัญญาและความงามอันน่าดึงดูดใจ ฤดูกาลนี้ เครื่องรางภูมิคุ้มกันแบบปกติ ถูกซ่อนไว้ตามปกติเช่นเคย แต่เมื่อหลังจากรวมเผ่าแล้วจะทำการซ่อนเครื่องรางภูมิคุ้มกันแบบพิเศษเหมือนฤดูกาลที่ 12 และ 13 ซึ่งสามารถใช้ได้อย่างปลอดภัยเมื่อพิธีกรอ่านผลโหวตจบแล้ว สถานที่ถ่ายทำอยู่ในประเทศฟิลิปปินส์ที่เดียวกับฤดูกาลที่ 25-27 แต่ย้ายเกาะหลักที่ถ่ายทำออกไป เพื่อมุมมองที่แตกต่าง ฤดูกาลนี้จะเริ่มออกอากาศทางโทรทัศน์ กำหนดการเดิมที่ 19 กุมภาพันธ์ พ.ศ. 2557 แต่ก็ได้เลื่อนออกไปเป็นวันที่ 26 กุมภาพันธ์ พ.ศ. 2557 และฉาย 2 ตอนติดกันเวลา 2 ทุ่มตามเวลามาตรฐานของสหรัฐอเมริกา สำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงเวลา 13:00 น. สำหรับตอนสุดท้ายของฤดูกาลนี้ เป็นครั้งแรกนับตั้งแต่ เซอร์ไวเวอร์ ไทย ที่ไม่ได้ออกอากาศตอนสุดท้ายวันอาทิตย์ แต่จะออกอากาศในวันพุธ เวลาเดิมปกติ ซึ่งในประเทศไทยก็สามารถรับชมได้ในเวลาเดิมเช่นกัน ยกเว้นรีรันรอบแรกในวันศุกร์จะถูกเลื่อนจาก 20:00 น. เป็น 19:00 น.
ปรัชญาการศึกษา
ปรัชญาการศึกษา () เป็นสาขาหนึ่งของปรัชญา ศึกษาศาสตร์ และจิตวิทยาประยุกต์ ที่ใช้ในการพิจารณาวัตถุประสงค์ รูปแบบ วิธีการและผลทางการศึกษา โดนได้รับอิทธิพลจาก 2 ด้านที่สำคัญ ด้านแรกคือทางด้านปรัชญา โดยเฉพาะอย่างยิ่งในส่วนของจริยธรรมและญาณวิทยา อีกด้านหนึ่งคือความกังวลที่เกิดขึ้นจากการเรียนการสอน การเรียนการสอนทางด้านปรัชญาการศึกษานั้นจัดการเรียนในคณะทางด้านศึกษาศาสตร์ มากกว่าที่จะจัดการเรียนการสอนในคณะจิตวิทยา 
สำหรับปรัชญาการศึกษานั้นปรากฏย้อนไปได้ถึงในสมัยโสกราตีส แต่ได้รับการยอมรับในฐานะศาสตร์ ๆ หนึ่งในคริสต์ศตวรรษที่ 19 เนื่องจากศาสตร์นี้ยังขาดการเชื่อมต่อกับศาสตร์อื่นๆทางด้านจิตวิทยา ส่งผลให้ปรัชญาการศึกษายังคงเปิดรับแนวความคิดใหม่ ๆ
พระธัมมปาละ
พระธัมมปาละ เป็นพระเถระองค์สำคัญของพุทธศาสนานิกายเถรวาท มีช่วงชีวิตอยู่ะระหว่างปี พ.ศ. 1071 - 1103 เกิดที่เมืองกาญจีปุรัม จึงคาดว่าท่านอาจเป็นชาวทมิฬ ท่านเป็นที่รู้จักกันในวงกว้าง ในฐานะผู้รจนาและเรียบเรียงคัมภีร์อรรถกถา ชื่อปรมัตถทีปนี ซึ่งอธิบายความในขุททกนิกาย หมวดย่อยอุทาน-อิติวุตตกะ, วิมานวัตถุ-เปตวัตถุ, เถรคาถา-เถรีคาถา และจริยาปิฎก นอกจากนี้ ยังมีผลงานอธิบายเนตติปกรณ์ อีกด้วย
พระธัมมปาละนั้น บางแหล่งข้อมูลระบุว่าเคยเป็นเจ้าอธิการอารามนาลันทา มหาวิทยาลัยสงฆ์อันยิ่งใหญ่ของชาวพุทธ อย่างไรก็ตาม มีข้อสังเกตว่ามหาวิทยาลัยนาลันทา เป็นศูนย์กลางของพุทธศาสนาฝ่ายมหายานมากกว่าฝ่ายเถรวาท นอกจากนี้ ยังมีข้อมูลระบุว่า ระหว่างที่ท่านเดินทางมายังลังกาทวีป เพื่อศึกษาและรจนาอรรถกถานั้น ท่านเคยจำพรรษาที่ราชวิหาร ณ กรุงอนุราธปุระ ซึ่งราชวิหารในที่นี้คือวัดมหาวิหาร อันเป็นศูนย์กลางของคณะสงฆ์หลักแห่งลังกาทวีปในยุคนั้น
ในคัมภีร์คันธวงศ์ และจากบันทึกของพระถังซำจั๋ง หรือพระเสวียนจั้งบันทึกว่า พระธัมมปาละมาจำพรรษาที่วัดพทรดิตถวิหาร ซึ่งวัดพทรดิตถวิหาร (พะ-ทะ-ระ-ติด-ถะ) หรือพทระ ติตถะ วิหาร หรือ ปทระติตถวิหาร เป็นพระอารามในศาสนาพุทธนิกายเถรวาท ปัจจุบันตั้งอยู่ในบริวเณเมืองนาคปัฏฏัน หรือนาคปัตตินัม รัฐทมิฬนาฑู ประเทศอินเดีย ทั้งนี้ คัมภีร์คันธวงศ์ หรือจุลลคันธวงศ์ คัมภีร์ภาษาบาลี ของพระนันทะปัญญา พระเถระชาวพม่า สมัยศตวรรษที่ 17 ได้เอ่ยถึงพระอารามแห่งนี้ว่า เป็นที่พำนักของพระธรรมปาละ หรืออาจาริยะ ธรรมปาละ พระคันถรจนาจารย์ ยุคต้นพุทธศาสนานิกายเถรวาท
ในด้านผลงานเกี่ยวกับพุทธศาสนา คัมภีร์คันธวงศ์ ระบุว่า พระธัมมปาละเป็นผู้รจนาคัมภีร์ต่าง ๆ ถึง 14 คัมภีร์ ผลงานสำคัญนอกเหนือจากปรมัตถทีปนี อรรถกถาขุททกนิกายแล้ว ยังมีคัมภีร์เนตติปกรณ์อรรกถา ซึ่งเป็นงานเขียนอธิบายคัมภีร์เนตติปกรณ์ ซึ่ง แต่งในสมัยพุทธกาล โดยพระมหากัจจายนะ โดยในนิคมคาถาของเนตติปกรณ์อรรกถา ท่านผู้รจนาระบุว่า ได้แต่งคัมภีร์นี้ขึ้นที่วัดธัมมาโศก มหาราชวิหาร ที่เมืองนาคปัตตินัม อย่างไรก็ตาม นักวิชาการบางส่วนชี้ว่า วัดแห่งนี้อาจมิได้อยู่ที่เมืองนาคปัตตินัม ในอินเดียใต้ แต่ท่านผู้รจนาหมายถึงวัดดัมบุลละ ในศรีลังกา ซึ่งท่านเคยพำนัก โดยแต่ไรมาผู้คนมักเรียกวัดแห่งนี้ว่ามหาราชวิหาร
ทั้งนี้ พระธัมมปาละ ยังเป็นชื่อของพระเถระฝ่ายเถรวาทอีก 2 ท่าน ซึ่งมีช่วงอายุอยู่ในราวศตวรรษที่ 2 เป็นผู้รจนาคัมภีร์อรรถกถา และฏีกาอธิบายทีฆนิกาย, มัชฌิมนิกาย และสังยุตตนิกาย แต่นักวิชาการไม่ยอมรับว่าเป็นข้อมูลที่น่าเชื่อถือ ขณะที่พระเถระที่มีชื่อว่า พระธัมมปาละอีกท่านหนึ่ง เป็นผู้รจนาคัมภีร์สัจจสังเขป
จิตวิทยาพัฒนาการ
จิตวิทยาพัฒนาการ () เป็นจิตวิทยาที่ศึกษาการเปลี่ยนแปลงของมนุษย์ตลอดช่วงอายุ ในระยะแรกนั้นเน้นศึกษาไปที่ทารกและเด็ก ในระยะเวลาต่อมาจึงได้ขยายไปศึกษาวัยรุ่น วัยผู้ใหญ่ วัยสูงอายุและตลอดทั้งชีวิต โดยศาสตร์ของจิตวิทยาพัฒนาการนี้จะเน้นศึกษาทักษะการเคลื่อนไหวและสรีระร่างกาย การพัฒนาทางสติปัญญาทั้งในด้านการแก้ไขปัญหาและความเข้าใจทางด้านศีลธรรม การเข้าใจมโนทัศน์ นอกจากนี้ยังศึกษาในด้านของการพัฒนาทักษะทางภาษา สังคมและอารมณ์ รวมไปถึงความเข้าใจในตนเอง
ลอยด์ เงาะป่า
ลอยด์ เงาะป่า หรือชื่อจริง สมพงศ์ กาศแก้ว (22 พฤศจิกายน พ.ศ. 2511 – ) เป็นผู้นำเชียร์ระดับประเทศ ผู้ได้รับรางวัลรางวัลกองเชียร์เกียรติยศ จากสมาคมผู้สื่อข่าวกีฬาแห่งประเทศไทย
ลอยด์ เงาะป่า มีชื่อจริงคือ สมพงศ์ กาศแก้ว เป็นอดีตเจ้าหน้าที่อุปกรณ์ประกอบฉากในการถ่ายทำภาพยนตร์และรายการโทรทัศน์ กระทั่งได้มีโอกาสเชียร์กีฬาร่วมกับสามารถ แขนควง จากนั้น เขาได้เลิกอาชีพเจ้าหน้าที่อุปกรณ์ประกอบฉากเนื่องด้วยไม่มีเวลา และทำหน้าที่นำเชียร์เรื่อยมา ก่อนที่จะมีผลงานเชียร์ระดับประเทศครั้งแรกในการแข่งกีฬาคนพิการ ที่ประเทศมาเลเซีย เมื่อปี พ.ศ. 2549
ภายหลังจากเริ่มเป็นที่รู้จักของบุคคลในวงการกีฬา เขาก็ได้รับการอนุเคราะห์จากการกีฬาแห่งประเทศไทย ด้วยจำนวนเงินที่แม้จะไม่มาก แต่เขาก็ยินดีที่จะออกทุนที่เหลือด้วยตนเอง และหนึ่งในการเชียร์ที่สร้างความประทับใจมากที่สุดของลอยด์ คือการทำหน้าที่เชียร์พระเจ้าหลานเธอ พระองค์เจ้าสิริวัณณวรีนารีรัตน์ ในการแข่งขันซีเกมส์ 2007 ที่จังหวัดนครราชสีมา
นอกจากนี้ ใน พ.ศ. 2556 ลอยด์ซึ่งเป็นหนึ่งในผู้นำเชียร์ที่มีชื่อเสียง ยังได้เดินทางมาร่วมสร้างสีสัน และให้กำลังใจแก่นักมวยสากลสมัครเล่นทีมชาติไทยในการแข่งขันชิงแชมป์เอเชีย
สามารถ แขนควง
สามารถ แขนควง หรือชื่อจริง สามารถ คุณสวัสดิ์ เป็นผู้นำเชียร์ระดับประเทศ และระดับนานาชาติ ซึ่งได้รับรางวัลกองเชียร์เกียรติยศ จากสมาคมผู้สื่อข่าวกีฬาแห่งประเทศไทย
ทั้งนี้ สามารถยังเป็นบุคคลที่ได้รับการจดจำไปทั่วโลก จากลีลาการเชียร์ด้วยท่าควงแขนแบบไร้กระดูก
สามารถ แขนควง มีชื่อจริงคือ สามารถ คุณสวัสดิ์ ซึ่งเดิมเขาเคยประกอบอาชีพร้องเพลง และแสดงตลก แต่ไม่ประสบความสำเร็จ กระทั่งเมื่อครั้งวิกฤตการณ์การเงินในเอเชีย พ.ศ. 2540 ได้ส่งผลให้นักแสดงตลกตกงานเป็นจำนวนมาก สามารถจึงได้โอกาสไปทำหน้าที่เชียร์การแข่งเดาะบอลที่นานที่สุดในโลกเพื่อร่วมบันทึกสถิติกินเนสบุ๊ค นั่นจึงเป็นจุดเริ่มต้นที่ทำให้เขาเข้าสู่เส้นทางสายนี้ และสามารถได้เริ่มทำหน้าที่เป็นผู้นำเชียร์ระดับนานาชาติครั้งแรก ในการแข่งขันซีเกมส์ 2001 ที่ประเทศมาเลเซีย
ในการแข่งขันโอลิมปิกฤดูร้อน 2008 สามารถได้เข้าร่วมกลุ่ม "แก๊งสามเชียร์" กับล้ำ กลองเชียร์ และลอยด์ เงาะป่า หลังจากที่ก่อนหน้านี้เป็นการเชียร์แบบต่างคนต่างเชียร์ โดยทั้งสามได้วางแผนการเชียร์ในแต่ละวันด้วยกัน ซึ่งเน้นการเชียร์ทีมชาติไทยเป็นหลัก นอกจากนี้ เขายังเป็นตัวแทนในการสร้างมิตรภาพอันดีระหว่างชาวไทยกับชาวต่างชาติ รวมถึงมีรูปแบบการเชียร์ที่ได้รับการยอมรับในระดับอาเซียน โดยได้มีการฝึกร้องเพลงเชียร์ของประเทศเพื่อนบ้าน ทั้งเวียดนาม, อินโดนีเซีย และฟิลิปปินส์
การเชียร์ที่สร้างความประทับใจมากที่สุดของสามารถ คือการทำหน้าที่เชียร์พระเจ้าหลานเธอ พระองค์เจ้าสิริวัณณวรีนารีรัตน์ ในการแข่งแบดมินตันในซีเกมส์ 2005 ที่ประเทศฟิลิปปินส์ โดยพระองค์ได้บอกให้เชียร์อย่างเต็มที่ ซึ่งสามารถได้ทำหน้าที่อย่างเต็มความสามารถ กระทั่งพระองค์ได้รับรางวัลเหรียญทองจากการแข่งขันดังกล่าว
ด้านผลงานเชียร์อื่นที่ได้รับการกล่าวถึง ได้แก่ปี พ.ศ. 2554 สามารถได้ทำหน้าที่เชียร์ในหลายสนามการแข่งกีฬาแห่งชาติ ครั้งที่ 37 โดยการสร้างความสนุกสนานให้แก่ผู้ชม ส่วนในการแข่งโอลิมปิกฤดูร้อน 2012 ที่จัดขึ้น ณ กรุงลอนดอน ประเทศอังกฤษ เขาได้จัดกิจกรรมร้องรำทำเพลงร่วมกับกับผู้นำเชียร์อย่าง ท้าวดักแด้ รวมถึงโดโด้ แขนควง ซึ่งได้รับความสนใจจากกองเชียร์ต่างชาติ รวมถึงสื่อมวลชนที่เข้ามาถ่ายทำข่าว
วันที่ 13 ธันวาคม พ.ศ. 2555 สามารถได้ทำกิจกรรมเชียร์ในการแข่งฟุตบอลเอเอฟเอฟ ซูซูกิ คัพ 2012 รอบรองชนะเลิศ เมื่อครั้งที่ทีมชาติไทยพบกับทีมชาติมาเลเซีย และในวันที่ 22 ธันวาคม เขาได้ทำกิจกรรมเชียร์ในเอเอฟเอฟ ซูซูกิ คัพ 2012 รอบชิงชนะเลิศ เมื่อครั้งที่ทีมชาติไทยพบกับทีมชาติสิงคโปร์
เดือนกุมภาพันธ์ พ.ศ. 2556 สามารถร่วมทำกิจกรรมการกุศล ในการมอบอุปกรณ์กีฬาและทุนการศึกษาให้แก่โรงเรียนวัดเซิงหวาย ที่จังหวัดพิษณุโลก
ล้ำ กลองเชียร์
ล้ำ กลองเชียร์ หรือ ล้ำ มือกลอง มีชื่อจริงคือ ปริญญา วีระวงศ์ เป็นผู้นำเชียร์ระดับนานาชาติ ซึ่งได้รับรางวัลกองเชียร์เกียรติยศ จากสมาคมผู้สื่อข่าวกีฬาแห่งประเทศไทย นอกจากนี้ เขายังดำรงตำแหน่งหัวหน้าฝ่ายซ่อมบำรุงรักษาเครื่องจักร ของบริษัท ไออาร์พีซี จำกัด (มหาชน)
ล้ำ กลองเชียร์ มีชื่อจริงคือ ปริญญา วีระวงศ์ ซึ่งเป็นชาวจังหวัดนครพนม ผู้ซึ่งมีใจรักในการเชียร์ทั้งในระดับบริษัท, ท้องถิ่น รวมไปจนถึงกีฬาแห่งชาติ โดยมีอุปกรณ์การเชียร์คือกลอง และฆ้อง เขาได้ทำหน้าที่เชียร์กีฬาระดับนานาชาติครั้งแรกในการแข่งขันซีเกมส์ 1995 ที่จังหวัดเชียงใหม่ ครั้นเมื่อถึงการแข่งขันโอลิมปิกฤดูร้อน 2008 ที่จัดขึ้น ณ กรุงปักกิ่ง ประเทศจีน เขาได้ตัดสินใจร่วมกลุ่ม "แก๊งสามเชียร์" ร่วมกับสามารถ แขนควง และลอยด์ เงาะป่า โดยได้ทำการวางแผนการเชียร์ในแต่ละวันร่วมกัน ซึ่งมุ่งเน้นการเชียร์ทีมชาติไทยเป็นหลัก
ในภายหลัง ล้ำ กลองเชียร์ ได้รับการสนับสนุนจากบริษัทต้นสังกัด เนื่องในฐานะผู้สร้างคุณประโยชน์ให้แก่ประเทศ หลังจากที่ก่อนหน้านี้เขาได้เป็นผู้ออกทุนของตนเองทั้งหมดสำหรับการเชียร์ในช่วงหลายสิบปีที่ผ่านมา
บิตเครื่องหมาย
บิตเครื่องหมาย () ในทางวิทยาการคอมพิวเตอร์หมายถึง บิตหนึ่งบิตในการแทนจำนวนมีเครื่องหมายที่ใช้แสดง "เครื่องหมาย" (ความเป็นบวกหรือลบ) ของจำนวนหนึ่ง ๆ เฉพาะชนิดข้อมูลตัวเลขแบบมีเครื่องหมาย (signed) เท่านั้นที่จะมีบิตเครื่องหมาย และมักจะถูกวางไว้ทางซ้ายสุด ซึ่งถัดจากบิตเครื่องหมายก็จะเป็นบิตนัยสำคัญมากสุด (most significant bit) ของจำนวนแบบไม่มีเครื่องหมาย (unsigned) จำนวนจุดลอยตัวในรูปแบบไอทริปเพิลอีนั้นมีเครื่องหมายเสมอ และบิตเครื่องหมายก็อยู่ในตำแหน่งซ้ายสุดเช่นกัน โดยทั่วไปถ้าบิตเครื่องหมายเป็น 1 หมายความว่าจำนวนนั้นเป็นจำนวนลบ (สำหรับจำนวนเต็มแบบส่วนเติมเต็มสอง) หรือจำนวนไม่เป็นบวก (สำหรับจำนวนเต็มแบบส่วนเติมเต็มหนึ่ง จำนวนเต็มแบบเครื่องหมายกับขนาด และจำนวนจุดลอยตัว) ถ้าเป็น 0 หมายถึงจำนวนไม่เป็นลบ
ในการแทนจำนวนแบบส่วนเติมเต็มสองนั้น บิตเครื่องหมายมีค่าน้ำหนัก (ค่าประจำหลัก) เท่ากับ −2 เมื่อ "w" คือจำนวนบิตทั้งหมด ในการแทนจำนวนแบบส่วนเติมเต็มหนึ่งนั้น ค่าลบที่น้อยที่สุดคือ 1 − 2 แต่มีการแทนค่าศูนย์ถึงสองแบบคือ +0 กับ −0 และในการแทนจำนวนแบบเครื่องหมายกับขนาด (sign-and-magnitude) บิตเครื่องหมายมีหน้าที่เพียงบอกว่าจำนวนนั้นเป็นบวกหรือลบ
เมื่อบวกจำนวน 8 บิตเข้ากับจำนวน 16 บิตโดยใช้เลขคณิตมีเครื่องหมาย หน่วยประมวลผลกลางจะถ่ายทอดบิตเครื่องหมายผ่านครึ่งอันดับสูงของเรจิสเตอร์ 16 บิตที่เก็บจำนวน 8 บิตอยู่นั้น กระบวนการดังกล่าวเรียกว่าการขยายเครื่องหมาย (sign extension) หรือการถ่ายทอดเครื่องหมาย (sign propagation) กระบวนการขยายเครื่องหมายจะนำมาใช้ เมื่อใดก็ตามที่ชนิดข้อมูลมีเครื่องหมายที่เล็กกว่าจำเป็นต้องแปลงเป็นชนิดข้อมูลมีเครื่องหมายที่ใหญ่กว่า ในขณะที่ยังคงค่าตัวเลขเดิมเอาไว้
จิตวิทยาการเรียนรู้
จิตวิทยาการเรียนรู้ () หมายถึงจิตวิทยาที่ใช้ในการถ่ายทอดความรู้ โดยการเรียนรู้จะเกิดขึ้นได้นั้นต้องเกิดจากพฤติกรรมที่เปลี่ยนแปลงไปอย่างถาวรหรือเกิดจากการฝึกฝน ซึ่งกระบวนการเรียนรู้จะเกิดได้จากขั้นตอนหลัก 4 ขั้นตอนคือตั้งใจจะรู้ กำหนดวิธีปฏิบัติเพื่อให้รู้ ลงมือปฏิบัติและได้รับผลประจักษ์ สำหรับทฤษฎีการเรียนรู้นั้นจะพยายามศึกษาว่ากระบวนการเรียนรู้นั้นมีลักษณะอย่างไร ในงานวิจัยส่วนใหญ่นั้นจะทำการศึกษาแบบพฤติกรรมนิยมแบบพุทธินิยมและแบบ self-regulated learning โดยมีจิตวิทยาทางสื่อเป็นแนวการศึกษาใหม่ที่เพิ่มเข้ามา เนื่องจากเทคโนโลยีมีบทบาทในการสร้างประสบการณ์การเรียนรู้
ยาสูบเล็ก
ยาสูบเล็กหรือยาสูบนิโคติน เป็นไม้ล้มลุก ตั้งตรง ผิวใบหยาบ ปลายใบเรียวแหลม ดอกออกเป็นช่อ สีเหลืองแกมเขียว ผลเป็นแบบแคบซูล กลีบเลี้ยงติดทน มีหลายเมล็ดรูปรีหรือรูปไข่ เป็นพืชที่มีถิ่นกำเนิดในอเมริกาใต้ เป็นยาสูบชนิดแรกที่มีการปลูกเป็นการค้า ก่อนจะแทนที่ด้วย "Nicotiana tobaccum" ที่มีรสอ่อนนุ่มกว่า ปัจจุบันมีความสำคัญทางการค้าน้อยลง ใช้สูบหรือใช้เป็นยานัตถุ์ บุหรี่บางชนิดในปากีสถานจะผสมยาสูบเล็ก 40% ทำให้มีรสและกลิ่นฉุน นิโคตินในยาสูบนี้มี 4-9.5% ซึ่งสูงกว่ายาสูบที่มี 1-3%
คริสเตียนีและนีลเส็น
บริษัท คริสเตียนีและนีลเส็น (ไทย) จำกัด (มหาชน) (อังกฤษ:Christiani & Nielsen ชื่อย่อ:CNT) ดำเนินธุรกิจรับเหมาก่อสร้างมาตั้งแต่ พ.ศ. 2447 เป็นผู้รับเหมาก่อสร้าง อนุสาวรีย์ประชาธิปไตย และ สนามฟุตบอลธรรมศาสตร์ รังสิต
ก่อตั้งโดยวิศวกรชาวเดนมาร์กชื่อ รูดอฟ คริสเตียนี และกัปตันเรือชาวเดนมาร์ก อาเจ้ นีลเส็น ในปี พ.ศ. 2447 ที่ประเทศเดนมาร์ก โดยรับเหมาก่อสร้างสะพาน งานโครงสร้างเหล็ก งานต่อเรือ และ โครงสร้างคอนกรีต หลังจากเกิดสงครามโลกครั้งที่ 1ได้ขยายการรับงานไปทั่วโลก อาทิ อังกฤษ ภูมิภาคอเมริกาใต้ ออสเตรเลีย และ แอฟริกา
ได้เข้ามาก่อตั้ง บริษัท คริสเตียนีและนีลเส็น (สยาม) จำกัด เมื่อวันที่ 28 กุมภาพันธ์ พ.ศ. 2473
เป็นบริษัทรับเหมาก่อสร้างรายแรกที่เข้าจดทะเบียนในตลาดหลักทรัพย์ในปี พ.ศ. 2534
กลุ่มอาการอักเสบจากภาวะฟื้นตัวของระบบภูมิคุ้มกัน
กลุ่มอาการอักเสบจากภาวะฟื้นตัวของระบบภูมิคุ้มกัน () เป็นภาวะที่พบในผู้ป่วยเอดส์หรือโรคอื่นๆ ที่ทำให้มีภาวะภูมิคุ้มกันต่ำ ในช่วงที่ภูมิคุ้มกันกำลังฟื้นตัว และทำปฏิกิริยากับการติดเชื้อฉวยโอกาสที่มีอยู่ก่อนจนทำให้เกิดปฏิกิริยาการอักเสบอย่างรุนแรง จนทำให้ดูเหมือนว่ามีอาการแย่ลง
กระจับ
กระจับ (กระจับนักมวย) คืออุปกรณ์ป้องกันตัวอย่างหนึ่งในกีฬาชกมวยหรือรวมถึงศิลปะต่อสู้ชนิดอื่น ที่นักมวยจะต้องสวมใส่เพื่อให้เกิดความกระชับและป้องกันแรงกระแทกที่จะเกิดบริเวณอวัยวะเพศ เนื่องจากในกีฬาประเภทนี้มีความเสี่ยงที่จะพลาดพลั้งทำให้บาดเจ็บบริเวณท้องน้อยและช่วงขาหนีบได้ง่าย แม้จะมีกติกากำหนดห้ามไว้แล้วก็ตาม เช่น กีฬามวยมีกติกาห้ามชกใต้เข็มขัด เป็นต้น
กระจับนักมวยมีการออกแบบในหลายลักษณะเพื่อให้เหมาะสมกับการใช้งาน ในอดีตนั้นรูปร่างกระจับเป็นที่รู้จักกันจะเป็นแบบที่ใช้สำหรับนักมวยไทย เป็นแบบดั้งเดิมคือมีลักษณะเป็นแค่ถ้วยกระเปาะ(cup)ทำจากโลหะขนาดพอเหมาะสำหรับปกปิดด้านหน้าของอวัยวะเพศชายและถุงอัณฑะเท่านั้น และใช้เชือกผูกร้อยให้แน่นกับเอวและง่ามขา โดยนักมวยจะผูกกระจับไว้นอกกางเกงชั้นในก่อนจะสวมกางเกงมวยอีกชั้นหนึ่ง ขณะที่กระจับในการแข่งขันสากลแทนที่จะร้อยเชือกแบบเดิมก็มีการนำเอากระเปาะ(cup)ดังกล่าวไปสวมเข้ากับกางเกงสปอตเตอร์(supporter)ทำให้สวมใส่ได้ง่ายและกระชับขึ้น
ปัจจุบันกระจับได้ถูกออกแบบให้เหมาะสมสำหรับนักกีฬามากขึ้น โดยมีการผลิตออกมาเป็นการเฉพาะให้เหมาะสมกับสรีรร่างกายและมีประสิทธิภาพในการป้องกันการบาดเจ็บได้สูงสุด เช่น กระจับในกีฬามวยสากลจะออกแบบให้ครอบคลุมได้ทั่วทั้งบริเวณท้องน้อย มักทำจากแผ่นโฟมพลาสติกหุ้มด้วยหนังเพื่อให้มีการดูดซับแรงกระแทกได้ดีขึ้นต่างจากโลหะ และติดแถบยางยืดในตัวแบบกางเกงสปอตเตอร์ทำให้ใส่ขณะฝึกซ้อมได้ง่าย ทำให้ใส่ทับกางเกงมวยไว้ภายนอกได้ นอกจากนี้ยังมีการผลิตกระจับเฉพาะสำหรับนักกีฬาเพศหญิงด้วย
เนื่องจากบริเวณอวัยวะสืบพันธุ์ของทั้งเพศชายและเพศหญิงมีความเปราะบางต่อแรงกระแทกและบริเวณนี้ยังมีเส้นประสาทรับความเจ็บปวดมาเลี้ยงมากทำให้เกิดความเจ็บปวดได้อย่างรุนแรง จึงมีความจำเป็นต้องหาอุปกรณ์ที่เป็นเกราะป้องกันมาใช้ในกีฬาที่ต้องปะทะร่างกายกัน ในกีฬาชกมวยการโดนต่อยถูกไข่ด้วยหมัดแม้จะใส่นวมก็อาจทำให้เกิดการเสื่อมสมรรถภาพทางเพศ โดยแรงชกอาจทำให้อัณฑะแตก(Testicular rupture)หรือองคชาติหัก(penile fracture)ได้ กระจับจึงช่วยเป็นเกราะป้องกันแรงกระแทกโดยตรง นอกจากนี้ผลจากการครอบรัดอวัยวะเพศอย่างแน่นหนาจะช่วยป้องกันการขาดเลือดจากการบิดหมุนของอัณะฑะ(Testicular torsion)ซึ่งพบบ่อยในกีฬาที่ต้องเคลื่อนไหวร่างกายอย่างรุนแรง
โรโบคอป
โรโบคอป () เป็นภาพยนตร์ซูเปอร์ฮีโรอเมริกันที่ออกฉายในปี ค.ศ. 1987 สร้างจากตัวละครเรื่องโรโบคอป สร้างโดยโอไรออน พิกเจอรส์ ภาพยนตร์เรื่องนี้เป็นภาคแรกในภาพยนตร์ชุดโรโบคอป โดยภาพยนตร์เรื่องนี้มีภาคต่อคือ โรโบคอป 2 ภาพยนตร์มีกำหนดฉายในสหรัฐอเมริกาวันที่ 17 กรกฎาคม ค.ศ. 1987 ซึ่งภาพยนตร์เรื่องนี้กล่าวถึงตำรวจรายหนึ่งที่ถูกสังหารโดยกลุ่มคนร้าย เขาได้ฟื้นคืนชีพขึ้นมาอีกครั้งจากฝีมือของวิทยาศาสตร์พัฒนาการล้ำลึก กลายเป็นไซบอร์กนักปราบอธรรมนาม โรโบคอปต่อมาในปี 2014 โจเซ่ เปดิวฮ่า ได้นำเอาภาพยนตร์เรื่องนี้ไปสร้างใหม่ ในชื่อ โรโบคอป (RoboCop) ออกฉายในปี 2014 นำแสดงโดย โจแอล คินนาแมน, แกรี โอลด์แมน, ไมเคิล คีตัน, ซามูเอล แอล. แจ็กสัน
ปิดหน่วยล่า คนหมาเดือด
ปิดหน่วยล่า คนหมาเดือด (; ) เป็นภาพยนตร์แอ็คชั่นฮ่องกง ค.ศ. 2013 ที่กำกับโดยหวัง จื่อหมิง โดยเป็นการเปิดตัวผลงานกำกับภาพยนตร์เรื่องแรกของเขา นำแสดงโดยเจ็ท ลี และเหวินจาง ซึ่งเป็นการร่วมงานกันครั้งที่สามของพวกเขาหลังจากผลงาน "Ocean Heaven" และ"ตำนานเดชนางพญางูขาว" โดยภาพยนตร์ชุดนี้ได้รับการเปิดตัวในโรงภาพยนตร์ ช่วงเดือนมิถุนายน ค.ศ. 2013
ในช่วงระยะเวลาเพียง 3 เดือน ได้เกิดคดีฆาตกรรมแห่งรอยยิ้มขึ้นถึงสามคดี สร้างความตื่นตะลึงต่อเขตบริหารพิเศษฮ่องกง ในขณะที่เขาสืบสวนคดีฆาตกรรม นักสืบหนุ่มหวัง ปู้เอ้อร์ (นำแสดงโดยเหวินจาง) ซึ่งเป็นตัวโจ๊กผู้บ้าบิ่นแห่งสถานีตำรวจ ได้ออกแถลงการณ์ที่น่าตกใจว่านี่เป็นคดีฆาตกรรมต่อเนื่อง"ปิดหน่วยล่า คนหมาเดือด" เริ่มการถ่ายทำขึ้นในเดือนกรกฎาคม ค.ศ. 2012 ที่เขตบริหารพิเศษฮ่องกง โดยได้มีอุบัติเหตุเกิดขึ้นในฉากไล่ล่ารถยนต์ที่โรงบำบัดน้ำชาเถียน ที่ซึ่งรถยนต์ได้สูญเสียการควบคุมและพลิกคว่ำจนเกือบทำลายการถ่ายทำภาพยนตร์ ส่งผลให้มีผู้บาดเจ็บเก้าคน ซึ่งเป็นชาย 8 คนและหญิง 1 คน รวมถึงอีกหลายคนต้องติดอยู่ในรถ
มณฑลจันทบุรี
มณฑลจันทบุรี เป็นอดีตเขตการปกครองระดับมณฑลเทศาภิบาลของประเทศไทยในภาคตะวันออก มีศูนย์กลางการปกครองอยู่ที่เมืองจันทบุรี ก่อตั้งขึ้นในรัชสมัยพระบาทสมเด็จพระจุลจอมเกล้าเจ้าอยู่หัว ในวันที่ 8 เมษายน พ.ศ. 2449 ตามประกาศกระทรวงมหาดไทยจัดตั้งมณฑลจันทบุรีและตั้งเมืองขลุง ในปีเดียวกันกับมณฑลปัตตานี หลังจากเสียมณฑลบูรพาให้แก่อินโดจีนฝรั่งเศสในปีนั้น ต่อมา มีการยุบมณฑลจันทบุรีให้ไปขึ้นกับมณฑลปราจีนบุรีใน พ.ศ. 2475 กระทั่ง พ.ศ. 2476 มีการตราพระราชบัญญัติการบริหารราชการส่วนภูมิภาค พุทธศักราช 2476 ส่งผลให้มณฑลทั้งหมดถูกยุบ เมืองในมณฑลจันทบุรีเดิมแยกออกเป็น จังหวัดจันทบุรี จังหวัดระยอง และจังหวัดตราด
มณฑลจันทบุรีก่อตั้งขึ้นใน พ.ศ. 2449 โดยนำเมืองจันทบุรี เมืองระยอง และเมืองขลุง มารวมกัน และเมื่อฝรั่งเศสคืนเมืองตราดให้แก่สยามแล้ว จึงยุบเมืองขลุงลงเป็นอำเภอ แล้วแยกอำเภอทุ่งใหญ่ที่ขึ้นอยู่กับเมืองขลุงไปขึ้นกับเมืองตราดที่ได้คืนมาใหม่ ส่งผลให้มณฑลจันทบุรีประกอบไปด้วยเมืองจันทบุรี เมืองระยอง และเมืองตราด
มีกาแอล ปาฌิส
มีกาแอล ปาฌิส () เกิดวันที่ 17 สิงหาคม ค.ศ. 1973 ที่เมืองอ็องเฌ จังหวัดแมเนลัวร์ เป็นอดีตกองหน้าฟุตบอลชาวฝรั่งเศส และเป็นนักกีฬาฟุตบอลชายหาดในปัจจุบัน
ปาฌิสมีส่วนสูงที่ 1.81 เมตร และน้ำหนักที่ 81 กิโลกรัม ชื่อเล่นของเขาคือ "ปาฌิสทราล" (Pagistral) โดยดัดแปลงตามชื่อของเขากับคำว่า "มาฌิสทราล" (Magistral) ในภาษาฝรั่งเศสที่หมายถึง เชี่ยวชาญ และนอกจากนี้ยังเป็นชื่อของนักเขียนและสายลมที่มีชื่อเสียงในมาร์แซย์ที่ชื่อ "มิสตรัล" เขาเป็นที่ชื่นชอบในสทราซบูร์ ซึ่งเขาเป็นผู้ทำประตูได้เป็นจำนวนมากและเป็นสุดยอดผู้ทำประตูให้แก่สโมสรในฤดูกาล 2004-05
ช่วงที่มีชื่อเสียงโด่งดังมากที่สุดของเขา อยู่ในเกมป้องกันแชมป์ของทีมออแล็งปิกลียอแน เมื่อวันที่ 8 ตุลาคม ค.ศ. 2008 ที่ซึ่งเขาเป็นผู้ทำแฮตทริกปัจจุบัน เขาเล่นฟุตบอลชายหาดให้แก่ทีมชาติฝรั่งเศส โดยที่ผ่านมา เขาสามารถยิงแฮตทริกเมื่อครั้งที่พบกับทีมชาติรัสเซีย
สัญญาอนุญาตของสถาบันเทคโนโลยีแมสซาชูเซตส์
สัญญาอนุญาตของสถาบันเทคโนโลยีแมสซาชูเซตส์ หรือ สัญญาอนุญาตเอ็มไอที () เป็นสัญญาอนุญาตซอฟต์แวร์เสรีที่สร้างขึ้นโดยสถาบันเทคโนโลยีแมสซาชูเซตส์ (MIT) มีลักษณะเป็นสัญญาอนุญาตซอฟต์แวร์เสรีที่มีข้อจำกัดน้อย (Permissive License) โดยอนุญาตให้นำซอฟต์แวร์ที่มีลิขสิทธิ์ชนิดดังกล่าวไปประกอบเป็นส่วนหนึ่งของซอฟต์แวร์กรรมสิทธิ์ได้ โดยที่ชุดซอฟต์แวร์ที่แจกจ่ายไปนั้นต้องมีข้อความในสัญญาอนุญาตเอ็มไอที ซอฟต์แวร์กรรมสิทธิ์ที่ใช้งานที่อยู่ภายใต้สัญญาอนุญาตเอ็มไอทีนี้ยังคงสภาพของความเป็นซอฟต์แวร์กรรมสิทธิ์อยู่ สัญญาอนุญาตดังกล่าวสามารถใช้กับสัญญาอนุญาตสาธารณะทั่วไปของกนู (GPL) ได้ ทำให้สามารถทำการรวมและแจกจ่ายซอฟต์แวร์ GPL คู่กับซอฟต์แวร์ที่ใช้สัญญาอนุญาตเอ็มไอทีได้
ถนนเดโช
ถนนเดโช () เป็นถนนที่อยู่ในพื้นที่แขวงสุริยวงศ์ เขตบางรัก กรุงเทพมหานคร เป็นถนนสั้น ๆ ในลักษณะเป็นซอยเชื่อมระหว่างถนนสุรวงศ์กับถนนสีลม ที่แยกเดโช เป็นถนนที่เกิดขึ้นโดยเจ้าพระยาสุรวงศ์วัฒนศักดิ์ (โต บุนนาค) เป็นผู้จัดซื้อที่ดินและตัดถนนขึ้นสองสาย และท่านผู้หญิงตลับสีหราชเดโช ผู้เป็นภรรยาได้ขอพระราชทานชื่อจากสมเด็จพระศรีพัชรินทราบรมราชินีนาถ ขณะที่ทรงเป็นผู้สำเร็จราชการแทนพระองค์ พระองค์พระราชทานชื่อว่า ถนนเดโช ตามบรรดาศักดิ์ที่เจ้าพระยาสุรวงศ์วัฒนศักดิ์ดำรงอยู่ในขณะนั้น คือ พระยาสีหราชเดโชชัย พร้อมกับถนนสุรวงศ์ และพระบาทสมเด็จพระจุลจอมเกล้าเจ้าอยู่หัวยังทรงรับถนนทั้งสองสายนี้เป็นถนนหลวงด้วย ในปัจจุบันบริเวณถนนเดโชเป็นถนนที่เต็มไปด้วยตึกรามของกลุ่มธุรกิจขนาดใหญ่จำนวนมาก เช่นเดียวกับ ถนนสีลมที่อยู่ใกล้เคียง
โรงพยาบาลบีเอ็นเอช
โรงพยาบาลบีเอ็นเอช () เป็นโรงพยาบาลของเอกชน ตั้งอยู่ที่ 9/1 ถนนคอนแวนต์ แขวงสีลม เขตบางรัก กรุงเทพมหานคร เป็นโรงพยาบาลที่ได้รับการรับรองมาตราฐานโรงพยาบาลระหว่างประเทศ JCI เป็นสถานพยาบาลเอกชนแห่งแรกในประเทศไทย โรงพยาบาลบีเอ็นเอชบริหารงานโดยบริษัท บี เอ็นเอช เมดิเคิล เซ็นเตอร์ จำกัด โดยมีบริษัท กรุงเทพดุสิตเวชการ จำกัด (มหาชน) เป็นผู้ถือหุ้นรายใหญ่ร้อยละ 91.48
จัดตั้งขึ้นเมื่อวันที่ 20 สิงหาคม พ.ศ. 2440 ณ สถานทูตอังกฤษ โดยชุมชนชาวอังกฤษ และ Mr. George Greville CMG. ราชทูต ได้ปรึกษาหารือเรื่องความเจ็บไข้ของชาวอังกฤษในแผ่นดินสยาม ในที่ประชุมเห็นควรว่าจะจัดตั้ง บ้านพยาบาล ขึ้น จึงนำเรื่องเสนอใต้ฝ่าละอองธุลี พระบาทสมเด็จพระจุลจอมเกล้าเจ้าอยู่หัว รัชกาลที่ 5 ซึ่งพระองค์ท่านได้มีพระราชานุญาตและพระราชประสงค์ให้ก่อตั้ง บ้านพยาบาล หรือ เนอสซิ่งโฮม ขึ้นเพื่อเป็นสถานที่รักษาพยาบาลแก่ชาวต่างชาติที่เข้ามาพึ่งพระบรมโพธิสมภาร โดยมิได้มุ่งหวังผลกำไรแต่อย่างใด และได้มีรับสั่งให้กระทรวงพระธรรมการ มอบเงินอุดหนุนให้เป็นรายเดือนๆ ละ 80 บาท เพื่อให้โครงการสร้าง บ้านพยาบาล ประสบความสำเร็จ ชุมชนชาวอังกฤษจึงได้ระดมเงินลงทุนเพิ่มและเช่าบ้านพักชั่วคราว ณ บริเวณถนนพระยาเดโช พร้อมติดต่อว่าจ้าง Matron (ผู้จัดการพยาบาลผู้ดูแล) คนแรกชื่อ Miss Cawley และพยาบาลชื่อ Miss Hitchens จากประเทศอังกฤษ ซึ่งเดินทางมาถึงกรุงสยาม เมื่อกลางปี พ.ศ. 2441 เพื่อมาเป็นพยาบาลประจำ
โรงพยาบาลบีเอ็นเอชมีศูนย์แพทย์เฉพาะทางดังนี้
มหิดลสิทธาคาร
มหิดลสิทธาคาร () เป็นคอนเสิร์ตฮอลล์และหอประชุมใหญ่ของมหาวิทยาลัยมหิดล ตั้งอยู่ที่มหาวิทยาลัยมหิดล วิทยาเขตศาลายา อำเภอพุทธมณฑล จังหวัดนครปฐม สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิด เมื่อวันที่ 17 เมษายน 2557 โดยสามารถใช้เป็นหอแสดงดนตรี โรงละคร หอประชุม และสถานที่ประกอบพิธีพระราชทานปริญญาบัตรของมหาวิทยาลัย
มหิดลสิทธาคาร เป็นอาคารหอประชุมอเนกประสงค์ มีพื้นที่ใช้สอย 26,470 ตารางเมตร ความจุ 2,016 ที่นั่ง ใช้งบประมาณก่อสร้าง 1,450 ล้านบาท ออกแบบโดยใช้แนวคิดโครงสร้างเชิงกายภาพของมนุษย์ โดยใช้ดอกกันภัยมหิดลเป็นต้นแบบ หลังคามี 2 ชั้น ชั้นในใช้วัสดุพิเศษเพื่อป้องกันเสียงจากภายนอก ส่วนหลังคาชั้นนอกใช้วัสดุทองแดง การวางระบบวิศวกรรมสวนศาสตร์ (Acoustical engineering) ของมหิดลสิทธาคารนับได้ว่าดีที่สุดในประเทศไทย
เทอร์มิเนเตอร์ กำเนิดสงครามคนเหล็ก
เทอร์มิเนเตอร์ กำเนิดสงครามคนเหล็ก () เป็นละครชุดที่ขยายเรื่องราวต่อจาก Terminator 2: Judgment Day (คนเหล็ก ภาค 2) ออกฉายในปี พ.ศ. 2551-พ.ศ. 2552 นำแสดงโดย ลีนา เฮียดี , โธมัส เดคเคอร์ และ ซัมเมอร์ เกลา
ซีรีส์เรื่องนี้ขยายเรื่องราวต่อจาก Terminator 2: Judgment Day (คนเหล็ก ภาค 2) ที่จับไปยังการผจญภัยของซาร่าห์ คอนเนอร์ และลูกชายวัยรุ่น จอห์น คอนเนอร์ ซึ่งพบว่าพวกเขามีชีวิตอย่างโดดเดี่ยวในโลกที่เต็มไปด้วยความวุ่นวายและอันตราย ทั้งคู่ต้องกลายเป็นคนนอกกฎหมาย ต้องหลบหนีผู้ตามล่าที่มาจากปัจจุบันและอนาคต โดยคนเหล็กที่คอยปกป้องจอห์น คอนเนอร์ ภาคนี้เป็นสาวหุ่นยนต์สังหาร Cameron Phillips รูปร่างเป็นผู้หญิงวัยรุ่น ที่มีความสามารถหลายอย่างเกินกว่าหุ่นยนต์รุ่นอื่นๆ Cameron สามารถเลียนแบบพฤติกรรมทางอารมณ์บางอย่างของมนุษย์ได้ ทำให้สามารถอยู่ร่วมกับมนุษย์ได้อย่างกลมกลืนกว่าหุ่นยนต์รุ่นอื่นๆ เธอยัง
สามารถกินอาหารของมนุษย์ได้ด้วย
หวยหนาน
หวยหนาน (จีน:淮南 พินอิน: Huáinán) เป็นเมืองระดับจังหวัด ของมณฑลอานฮุย มีเขตติดต่อกับเมืองเหอเฟย์ที่อยู่ทางด้านใต้ หวยหนานเป็นศูนย์กลางการผลิตถ่านหินที่ใหญ่ที่สุดของประเทศจีน
เมืองนี้ก่อตั้งมาตั้งแต่ปี พ.ศ. 381 โดยกษัตริย์หลิวอัน ผู้เคร่งครัดในลัทธิเต๋าซึ่งต่อมาถูกกล่าวหาว่าเป็นกบฏต่อราชวงศ์ฮั่น หลิวอันไม่สามารถแก้ข้อกล่าวหาได้จึงกระทำ อัตวินิบาตกรรม ในปี พ.ศ. 423 หลิวอันนั้นได้ชื่อว่าเป็น บิดาแห่งเต้าหู้ เขาร่วมกับนักบวชลัทธิเต๋าได้พยายามนำส่วนผสมต่างๆมาทดลองทำเต้าหู้หลายๆแบบ เนื่องจากมารดาไม่สบายไม่สามารถกินดื่มได้โดยสะดวกเพื่อเป็นการทดแทนคุณของมารดา หลิวอันได้พยายามทดลองสูตรทำเต้าหู้ต่างๆไว้มากมาย กล่าวกันว่าเต้าหู้แทบทุกรูปแบบที่วางขายกันในปัจจุบันนี้ สร้างสรรค์โดยหลิวอันทั้งสิ้น
ทุกๆปีในวันที่ 15 ถึง 17 กันยายน เพื่อเป็นการระลึกถึงหลิวอัน เมืองหวยหนานได้จัดเทศกาลเต้าหู้โลก รวมทั้งมีงานแสดงสินค้าเต้าหู้นานาชาติอีกด้วย
ฤดูพายุเฮอร์ริเคนแปซิฟิก พ.ศ. 2557
ฤดูพายุเฮอร์ริเคนแปซิฟิก พ.ศ. 2557 เป็นฤดูกาลในอดีตที่เคยมีการก่อตัวของพายุหมุนเขตร้อน โดยฤดูกาลนี้จะเริ่มต้นอย่างเป็นทางการในวันที่ 15 พฤษภาคม พ.ศ. 2557 ในมหาสมุทรแปซิฟิกตะวันออก และวันที่ 1 มิถุนายน พ.ศ. 2557 ในตอนกลางของมหาสมุทรแปซิฟิก และไปจบลงในวันที่ 30 พฤศจิกายน พ.ศ. 2557 นี่เป็นขอบเขตระยะเวลาที่มีพายุหมุนเขตร้อนก่อตัวมากที่สุดในแอ่งแปซิฟิก อย่างไรก็ตาม เป็นไปได้ที่พายุหมุนเขตร้อนสามารถก่อตัวขึ้นได้ตลอดเวลา
รายชื่อต่อไปนี้ ใช้สำหรับการตั้งชื่อพายุหมุนเขตร้อนที่ก่อตัวในมหาสมุทรแปซิฟิกตะวันออกเฉียงเหนือในปี พ.ศ. 2557 สำหรับการปลดชื่อ ถ้ามีจะได้รับการประกาศโดยองค์การอุตุนิยมวิทยาโลกในฤดูใบไม้ผลิของปี พ.ศ. 2558 ซึ่งชื่อที่ไม่ถูกปลด จะถูกนำกลับมาใช้อีกครั้งในปีฤดูกาล พ.ศ. 2563และนี่ก็เป็นรายการชื่อเดียวกันกับที่เคยใช้ไปในฤดูกาล พ.ศ. 2551 ยกเว้น ""อามันดา"" ที่มาแทน ""อัลมา""
สำหรับพายุเฮอร์ริเคนในมหาสมุทรแปซิฟิก เป็นเขตรับผิดชอบของศูนย์เฮอร์ริเคนมหาสมุทรแปซิฟิกกลาง ครอบคลุมพื้นที่ระหว่าง 140 องศาตะวันตกถึงเส้นแบ่งวันสากล โดยชื่อทั้งหมดจะถูกใช้หมุนวนสี่รายการ อีกสี่ชื่อจะถูกแสดงด้านล่าง
พิพิธภัณฑ์เสรีไทย
พิพิธภัณฑ์เสรีไทย ตั้งอยู่ด้านหลังของโรงแรมภราดร ถนนยันตรกิจโกศล อำเภอเมือง จังหวัดแพร่ ให้เป็นแหล่งเรียนรู้ การเสียสละที่ยิ่งใหญ่เพื่อชาติ แสดงถึงความสมัครสมานสามัคคี ความร่วมมือร่วมใจเพื่อประเทศชาติ ขบวนการเสรีไทยในภาคเหนือมีศูนย์กลางอยู่ที่เมืองแพร่
ก่อตั้งขึ้นเมื่อปี พ.ศ. 2550 โดยนายภุชงค์ กันทาธรรม บุตรชายของนายทอง กันทาธรรม อดีตหัวหน้าเสรีไทยสายแพร่เพื่อเป็นการแสดงความเคารพคารวะต่อ บรรพบุรุษ ผู้กล้าหาญ
นายปรีดี พนมยงค์ และนายทอง กันทาธรรมเป็นหัวแรงหลักในการดำเนินงานปฏิบัติการครั้งแรก เมื่อเดือนกันยายน พ.ศ. 2487 เรียกว่า ปฏิบัติการฮอทฟูท โดย ร.ท. บุญมาก เทศบุตร และ ร.ต. วิมล วิริยะวิทย์ เป็นผู้ปฏิบัติภารกิจกระโดดร่มลงที่แพร่พร้อมสัมภาระ มีศูนย์บัญชาการอยู่ที่บ้านหนองม่วงไข่ ได้รับการสนับสนุนทางอากาศ โดยการกระโดร่มครั้งต่อไปอีก 3 ครั้ง ซึ่งเป็นระยะที่ได้ตั้งศูนย์ไซเรนขึ้นที่กรุงเทพฯ แล้วมีการนัดหมายชัดเจนระหว่างทางอากาศและภาคพื้นดิน เรียกปฏิบัติการทั้ง 3 ครั้งนี้ว่า ปฏิบัติการนิวเมอรัล ซึ่งการปฏิบัติการแต่ละครั้งเป็นการขนถ่ายสรรพาวุธ เสบียง และยารักษาโรค เพื่อเป็นเครื่องช่วยในการปฏิบัติงาน ตลอดจนนำครูฝึกทั้งชาวต่างชาติและชาวไทยมายังเมืองแพร่ ภารกิจของแกนนำเสรี ไทยในเมืองแพร่เป็นการหาข่าวจุดที่ตั้งของทหารญี่ปุ่น การรับส่งข่าว การเก็บอาวุธอเมริกันและการรบแบบจรยุทธ์ โดยมีผู้ร่วมขบวนการกว่า 500 นาย การกำเนิดเสรีไทย นั้นเกิดขึ้นในระหว่างสงครามมหาเอเชียบุรพา กองทัพญี่ปุ่นด้วยกำลังที่เหนือกว่า ได้เข้ามายึดครองประเทศไทยและดินแดนส่วนใหญ่ในภาคพื้นเอเชียอาคเนย์ได้ภายในเวลาอันรวดเร็ว ทำให้รัฐบาลไทยในขณะนั้นจำเป็นต้องให้ความร่วมมือแก่ญี่ปุ่น ดังนั้นในวันที่ 21 ธันวาคม 2484 ญี่ปุ่นกับไทยได้ลงนามในกติกาสัญญาเป็นพันธมิตรกัน ประเทศไทยจึงได้ประกาศสงครามต่ออังกฤษและสหรัฐอเมริกา บรรดาคนไทยทั้งในและต่างประเทศ ผู้มีจิตสำนึกในความเป็นคนไทยจึงรวมพลังก่อเกิดขบวนการเสรีไทย โดยเชื่อว่าการรบในระยะยาวกำลังของฝ่ายพันธมิตรจะเติบโตและสามารถเอาชนะสงครามได้ ไทยอาจประสบปัญหาเป็นฝ่ายแพ้สงคราม ขบวนการเสรีไทยจึงได้ติดต่อพร้อมที่จะร่วมมือกับฝ่ายพันธมิตรในทุกทาง ในระหว่างเวลา 3 ปีครึ่ง ของสงครามโลกครั้งที่ 2 นี้ ขบวนการเสรีไทยได้ร่วมปฏิบัติการ ทั้งการทหาร ด้านการทูต และการเมืองด้วยความสุขุมรอบคอบ ได้สร้างความประทับใจในความจริงใจของขบวนการเสรีไทยแก่ฝ่ายพันธมิตร เมื่อญี่ปุ่นยอมจำนนโดยปราศจากเงื่อนไข เมื่อวันที่ 15 สิงหาคม พ.ศ. 2488 ฝ่ายพันธมิตรจึงได้แจ้งให้ผู้สำเร็จราชการ แทนพระองค์ในรัชกาลที่ 8 ซึ่งเป็นหัวหน้าขบวนการเสรีไทยว่าสัมพันธมิตรไม่ถือว่าประเทศไทยแพ้สงคราม ไม่ต้องถูกยึดครอง และให้ความสัมพันธ์ระหว่างประเทศกับนานาชาติกลับคืนสู่สถานภาพเหมือนก่อนสงคราม ในวันที่ 8 ธันวาคม พ.ศ. 2484 นายปรีดี พนมยงค์ จึงได้กำหนดให้วันที่ 16 สิงหาคม เป็นวันที่ระลึกถึง วีรกรรมกู้ชาติของขบวนการเสรีไทย สำหรับพิพิธภัณฑ์เสรีไทยแพร่นั้น เปิดให้ข้าราชการ ประชาชน นักเรียน นักศึกษาเข้าชมฟรี ทุกวัน หากเข้าชมเป็นกลุ่มคณะสามารถติดต่อล่วงหน้าจะได้จัดวิทยากรบรรยายให้ความรู้ไปด้วย ภายในพิพิธภัณฑ์ มีรูปภาพ ข้อมูลขบวนการเสรีไทย ที่จัดเรียงรายพร้อมประวัติต่างๆ ให้ศึกษา นอกจากนี้ยังมีการจำหน่ายของที่ระลึกประเภทเสื้อ แก้วกาแฟ พวงกุญแจ สำหรับผู้สนใจอีกด้วย
เรย์แมน เลเจนดส์
เรย์แมน เลเจนดส์ เป็นเกมแนวแพลตฟอร์มปี พ.ศ. 2556 ที่พัฒนาโดย Ubisoft Montpellier และจัดจำหน่ายโดย Ubisoft เป็นเกมหลักเกมที่ห้าในเกมชุด"เรย์แมน" และเป็นภาคต่อของ"เรย์แมน ออริจินส์" พ.ศ. 2554 ออกบนระบบวินโดวส์ เอกซ์บ็อกซ์ 360 เพลย์สเตชัน 3 วียู และเพลย์สเตชันวีต้า เมื่อ สิงหาคม-กันยายน 2556 ส่วนเวอร์ชันเพลย์สเตชัน 4 และเอกซ์บ็อกซ์วัน มีกำหนดวางจำหน่าย กุมภาพันธ์ 2556
พุทธศาสนศึกษา
พุทธศาสนศึกษา หรือ พุทธศาสตรศึกษา () คือการศึกษาศาสนาพุทธในเชิงวิชาการ ถือเป็นสาขาหนึ่งของศาสนศึกษา
พุทธศาสนศึกษาเป็นการศึกษาวิเคราะห์พระพุทธศาสนาเฉพาะด้านใดด้านหนึ่ง เช่น หลักธรรม วิมุตติ กฎแห่งกรรม และความสัมพันธ์ระหว่างนิกาย
วีเอชเอส
วีเอชเอส ( หรือรู้จักกันดีในนาม VHS; ) เป็นผู้บริโภคระดับการบันทึกวิดีโอเทปอนาล็อกตามมาตรฐานเทปพัฒนาโดย JVC
ตั้งแต่ปี ค.ศ.1970 ถึง ค.ศ.2000
ความยาวของ VHS ไม่ได้นับเป็น พหุคูณของไบต์ แต่นับเป็นเวลา
SP MODE 60 นาที
LP MODE 90 นาที
SP MODE 2 ชั่วโมง
LP MODE 4 ชั่วโมง
VHS นั้นสามารถเปิดได้ทั้งเครื่องเล่น VHSและกล้องถ่ายวิดีโอ
กล้องถ่ายรูป (บางชนิด) สามารถใช้งานได้ มันจะมีที่สอด VHS อยู่ พอเปิดแล้วก็จะเห็นวีดีโอที่อยู่ใน VHS
จอหน์ แมคอินทอช (เกษตรกร)
จอหน์ แมคอินทอช (อังกฤษ:John McIntosh) เกิด 15 สิงหาคม พ.ศ. 2320 ถึงแก่กรรม พ.ศ. 2389 เป็นเกษตรกรชาวสก็อตแคนาดา ผู้ให้กำเนิดแอปเปิลสายพันธุ์แมคอินทอช
จอหน์ แมคอินทอช เกิดที่โมฮอกเวลเลย์ รัฐนิวยอร์ก เป็นบุตรของชาวสก็อตที่อพยพมาจากสก็อตแลนด์ในช่วงระหว่างสงครามกลางเมืองอเมริกา แมคอินทอชได้ย้ายขึ้นไปอยู่ที่ตอนบนของประเทศแคนาดา ในช่วงปี พ.ศ. 2338 ถึง พ.ศ. 2344 และได้ตั้งรกรากอยู่ที่เมืองมาทิลด้า ปัจจุบันเป็นส่วนหนึ่งของเมืองเซาท์ดัลดัส
แมคอินทอชได้เก็บรวบรวมพันธุ์แอปเปิลป่าในบริเวณนั้นมาขยายพันธุ์ หลายปีต่อมาเหลือเพียงสายพันธุ์เดียวที่อยู่รอด เป็นสายพันธุ์ที่ให้ผลผลิตที่กรอบมีรสชาตดี เขาจึงตั้งชื่อว่า แอปเปิลแมคอินทอช ปัจจุบันรัฐบาลแคนาดาได้เปลี่ยนสถานที่อยู่ดั้งเดิมของเขาโดยจัดทำเป็น อนุสรณ์สถานเหตุการณ์สำคัญทางประวัติศาสตร์
เน็กซัส 7 (รุ่น พ.ศ. 2556)
รุ่นที่ 2 ของ เน็กซัส 7 () เป็นแท็บเล็ตคอมพิวเตอร์ ได้รับการออกแบบโดย กูเกิล และ เอซุส ทำงานบนระบบปฏิบัติการแอนดรอยด์ โดยเป็นแท็บเล็ตในตระกูลกูเกิล เน็กซัส รุ่นที่ 3 (ต่อจากเน็กซัส 7 รุ่นที่ 1 และ เน็กซัส 10) โดยต่อยอดความสำเร็จจาก เน็กซัส 7 รุ่นแรก โดยรุ่นนี้วางขายเมื่อวันที่ 26 กรกฎาคม พ.ศ. 2556 ซึ่งวางขายเร็วกว่ากำหนด 4 วัน แท็บเล็ตรุ่นนี้เป็นรุนแรกที่วางขายพร้อมกับ แอนดรอยด์ 4.3 "เจลลีบีน"
สง่า ธนสงวนวงศ์
นายสง่า ธนสงวนวงศ์ (เกิด 1 มกราคม พ.ศ. 2499) อดีตเลขานุการรัฐมนตรีว่าการกระทรวงแรงงาน อดีตสมาชิกสภาผู้แทนราษฎรจังหวัดชลบุรี 5 สมัย
นายสง่า ธนสงวนวงศ์ เกิดเมื่อวันที่ 1 มกราคม พ.ศ. 2499 เป็นบุตรของนายสงวน กับ นางนงเยาว์ ธนสงวนวงศ์ สำเร็จการศึกษา ระดับปริญญาตรี สาขานิติศาสตร์ จาก มหาวิทยาลัยรามคำแหง ปริญญาโท สาขารัฐประศาสนศาสตร์ จาก มหาวิทยาลัยบูรพา
สง่า เคยเป็นสมาชิกสภาจังหวัด ใน พ.ศ. 2533 ต่อมาได้รับเลือกตั้งเป็นสมาชิกสภาผู้แทนราษฎรจังหวัดชลบุรีครั้งแรก เมื่อ เดือนมีนาคม พ.ศ. 2535 และได้รับเลือกตั้งเรื่อยมา จนถึง พ.ศ. 2548 รวม 5 สมัย
สง่า ธนสงวนวงศ์ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
พระไตรปิฎก
พระไตรปิฎก (; ) เป็นคัมภีร์ที่บันทึกคำสอนของพระโคตมพุทธเจ้า "ไตรปิฎก" แปลว่า ตะกร้า 3 ใบ เพราะเนื้อหาแบ่งเป็น 3 หมวดใหญ่ ๆ คือ
คำสั่งสอนของพระพุทธเจ้าในยุคแรกเรียกว่าพระธรรมวินัย จนกระทั่งการสังคายนาครั้ง 3 จึงแยกเนื้อที่เกี่ยวกับปรมัตถธรรมออกมาเป็นอีกหมวดหนึ่งเรียกว่าพระอภิธรรมปิฎก
ในศาสนาพุทธยุคแรก แต่ละนิกายต่างมีคัมภีร์เป็นของตนเอง บางนิกายมี 5 ปิฎก บางนิกายมี 7 ปิฎก แต่พระไตรปิฎกฉบับสมบูรณ์ที่ตกทอดมาจนถึงปัจจุบันมีเพียงพระไตรปิฎกภาษาบาลีของฝ่ายเถรวาท
ในปัจจุบันคำว่าพระไตรปิฎก ใช้หมายถึงคัมภีร์ในศาสนาพุทธโดยรวม ซึ่งมีอยู่ทั้งสิ้น 3 สารบบ ได้แก่
ฟุตบอลชายหาดทีมชาติบราซิล
ฟุตบอลชายหาดทีมชาติบราซิล () เป็นตัวแทนของประเทศบราซิลในการแข่งขันฟุตบอลชายหาดระหว่างประเทศ ที่อยู่ภายใต้การควบคุมโดยสมาพันธ์ฟุตบอลบราซิลซึ่งเป็นองค์กรกีฬาฟุตบอลในประเทศบราซิล โดยได้ชนะการแข่งฟุตบอลชายหาดชิงแชมป์โลกมาแล้วถึง 13 ครั้ง นับเป็นทีมฟุตบอลชายหาดที่ประสบความสำเร็จมาอย่างยาวนานที่สุดในโลก โดยที่ผ่านมา มีเพียงทีมชาติโปรตุเกสและทีมชาติรัสเซียที่สามารถขจัดทีมบราซิลออกจากการเป็นแชมป์โลกได้สำเร็จ ทั้งนี้ ทีมชาติบราซิลได้รับการจัดให้อยู่ในอันดับ 1 ของโลกโดยฟีฟ่า
"อิงจากเดือนกันยายน ค.ศ. 2013"
ผู้ฝึกสอน: ชูนิออร์ เนเกา
จีซัสไครสต์ซูเปอร์สตาร์
จีซัสไครสต์ซูเปอร์สตาร์ () เป็นละครเพลงแนวร็อกโอเปรา ผลงานประพันธ์ของแอนดรูว์ ลอยด์ เวบเบอร์ และคำร้องโดยทิม ไรซ์ มีที่มาจากคอนเซ็ปอัลบั้มของเวบเบอร์และไรซ์ในปี ค.ศ. 1970 ซึ่งดัดแปลงมาจากงานเขียน "Life of Christ" ของบิชอป ฟุลตัน เจ. ชีน ชาวอเมริกัน (1895 – 1979) คอนเซ็ปอัลบั้มของเวบเบอร์และไรซ์นี้ร้องนำโดยเอียน กิลแลน ขึ้นถึงอันดับหนึ่งบนชาร์ตของนิตยสารบิลบอร์ด และนำมาดัดแปลงเป็นละครบรอดเวย์ ภาพยนตร์ ละครเวสต์เอนด์ และออกแสดงในประเทศต่างๆ
เนื้อเรื่องกล่าวถึงเหตุการณ์ในช่วงสัปดาห์สุดท้ายในพระชนม์ชีพของพระเยซู ถึงการเตรียมการตั้งแต่วันอาทิตย์ใบลาน เมื่อพระเยซูเสด็จพร้อมด้วยสาวกเข้ากรุงเยรูซาเลมก่อนรับพระทรมานด้วยการตรึงไม้กางเขน โดยเน้นไปที่ความสัมพันธ์ของตัวละครหลักคือระหว่างพระเยซู ยูดาส และแมรี แม็กดาเลน ซึ่งเนื้อหาส่วนนี้ไม่ได้มีระบุไว้ในพระวรสาร
งานละครเพลงในช่วงต้น ทั้งที่บรอดเวย์ และการแสดงในในประเทศต่างๆ ถูกต่อต้านจากองค์กรศาสนาเป็นอย่างมาก เนื่องจากการตีความตัวละครพระเยซูในฐานะเป็นบุคคลธรรมดา
พระแม่ปฤถวี
พระแม่ปฤถวี () เป็นเทวีแห่งโลก ปรากฏในตำนานศาสนาพราหมณ์-ศาสนาฮินดู ปัจจุบันรู้จักในนามพระแม่ภูมี ซึ่งเป็นชายาองค์ที่สองของพระวิษณุ และคล้ายกับความเชื่อเรื่องพระแม่ธรณีในศาสนาพุทธ
พระภูเทวี
พระแม่ภูมี (; ) หรือ พระแม่ภู เป็นพระเทวีแห่งโลก ปรากฏในตำนานทั้งศาสนาพราหมณ์-ศาสนาฮินดู ในฐานะชายาองค์ที่สองของพระวิษณุ ซึ่งเป็นธิดาองค์ที่3ของท้าวหิมวัตและพระนางเมนกา แล้วยังเป็นพี่น้องกับพระแม่คงคาและพระแม่อุมาเทวีอีกด้วย โดยคล้ายกับความเชื่อเรื่องพระแม่ธรณีในศาสนาพุทธ
พระแม่ภู หรือ พระแม่ภูมี เทวีแห่งโลกและพื้นแผ่นดิน โดยถือว่าเป็นชายาของ พระวราหะซึ่งเป็นภาคหนึ่งของพระวิษณุ และยังปรากฏในรามายณะฐานะพระมารดาของนางสีดา และยังปรากฏเป็นมารดาของนรกาอสูร นอกจากนี้พระแม่ภูยังปรากฏเป็นเทวรูปที่นิยมสร้างคู่กับพระลักษมีในฐานะชายาของพระวิษณุทั้งสององค์ตามคติของชาวฮินดูทางภาคใต้
ทรงปรากฏในภควัทคีตาและมหาภารตะในพระนาม พระแม่สัตยาภามาพระชายารองของพระกฤษณะและพระแม่อัลดาลซึ่งเป็นที่รู้จักในภาคใต้ของอินเดีย นอกจากนี้เทพนารีหลายองค์ได้มีการกำเนิดคล้ายกับนางสีดา เช่น เอลกูลศรีมหามาลา หรือ พระแม่ปัทมาวดี
หม่อมเจ้าพระธรรมุณหิศธาดา (สีขเรศ วุฑฺฒิสฺสโร)
หม่อมเจ้าพระธรรมุณหิศธาดา (9 พฤษภาคม พ.ศ. 2381 - 12 ธันวาคม พ.ศ. 2450) (พระนามเดิม:หม่อมเจ้าสีขเรศ; ราชสกุล: มหากุล) เป็นพระโอรสพระองค์ที่ 10 ในพระเจ้าบรมวงศ์เธอ กรมหลวงมหิศวรินทรามเรศร์ ประสูติในรัชกาลที่ 3 เมื่อวันพุธที่ 9 พฤษภาคม ตรงกับแรม 1 ค่ำ เดือน 6 ปีจอ จ.ศ. 1200 พ.ศ. 2381
เมื่อยังทรงพระเยาว์ พระบิดาได้ถวายไว้เล่าเรียนในสำนักพระบาทสมเด็จพระจอมเกล้าเจ้าอยู่หัวแต่ครั้งยังทรงผนวชอยู่วัดบวรนิเวศราชวรวิหาร ถึงรัชกาลที่ 4 ทรงผนวชเป็นสามเณรเมื่อปีกุน พ.ศ. 2394 แล้วประทับอยู่วัดบวรนิเวศวิหาร ได้เข้าแปลพระปริยัติธรรมเฉพาะพระพักตร์พระบาทสมเด็จพระจอมเกล้าเจ้าอยู่หัว ได้เป็นเปรียญธรรม 4 ประโยค ถึงปี พ.ศ. 2398 ทรงผนวชเป็นพระภิกษุที่วัดพระศรีรัตนศาสดาราม พระเจ้าวรวงศ์เธอ กรมหมื่นบวรรังสีสุริยพันธ์เป็นพระอุปัชฌาย์ ได้รับพระนามฉายาว่า วุฑฺฒิสฺสโร ผนวชแล้วประทับอยู่วัดบวรนิเวศวิหารต่อมา
ปี พ.ศ. 2407 พระบาทสมเด็จพระจอมเกล้าเจ้าอยู่หัวทรงตั้งหม่อมเจ้าพระสีขเรศเป็นพระราชาคณะที่ "หม่อมเจ้าพระธรรมมุณหิศธาดา" ในรัชกาลต่อมา เมื่อพระบาทสมเด็จพระจุลจอมเกล้าเจ้าอยู่หัวทรงผนวชในปี พ.ศ. 2416 หม่อมเจ้าพระธรรมมุณหิศธาดาได้ร่วมเป็นคณปูรกะในคราวทรงผนวชนั้นด้วย ถึงปี พ.ศ. 2438 ทรงเลื่อนตำแหน่งให้เสมอพระราชาคณะชั้นธรรมในราชทินนามเดิม
หม่อมเจ้าพระธรรมุณหิศธาดา ประชวรด้วยโรคชรามานาน สิ้นชีพิตักษัยเมื่อวันพฤหัสบดีที่ 12 ธันวาคม พ.ศ. 2450 ปีมะแม เวลาเช้า 3 โมงเศษ ได้รับพระราชทานเพลิงพระศพ ณ เมรุปูน วัดสระเกศราชวรมหาวิหาร เมื่อวันที่ 29 มกราคม พ.ศ. 2451
ซาราห์ คอนเนอร์ (เทอร์มิเนเตอร์)
ซาราห์ เจียเนตต์ คอนเนอร์ เป็นตัวละครในเรื่อง "เทอร์มิเนเตอร์" เธอเป็นตัวละครนำในเรื่อง "เดอะ เทอร์มิเนเตอร์", "", และ "" แสดงโดย ลินดา แฮมิลตัน ในภาพยนตร์ และ ลีนา เฮดดีย์ ในละครชุด
วัดบางพลีใหญ่กลาง
พระศากยมุนีศรีสุเมธบพิตร วัดบางพลีใหญ่กลาง อ.บางพลี จ. สมุทรปราการ เป็นพระพุทธรูปปางสีหไสยาสน์ที่ใหญ่ที่สุดในประเทศไทย ยาว 26 วา 1 ศอก 9 นิ้ว กว้าง 3 วา 1 ศอก สร้างเมื่อปีพ.ศ. 2521 เสร็จเมื่อปี พ.ศ. 2544 โดยพระครูพิสารวุฒิกิจ เจ้าอาวาสวัดบางพลีใหญ่กลางรูปปัจจุบัน แรงบันดาลใจในการสร้างพระนอนท่านเล่าว่า “จากประสบการณ์ที่อยู่ในสมณะเพศได้เดินทางไปยังสถานที่ต่าง ๆ จึงเกิดความคิดที่จะทำอะไรสักอย่างหนึ่งเพื่อเป็นการสร้างกุศล และให้ประชาชนมาทำบุญที่วัดมากๆเหมือนกับวัดอื่นๆ ที่เคยพบเห็น” พระนอนดังกล่าวนี้ ภายในมีห้องปฏิบัติกรรมฐาน มีภาพเขียนเป็นเรื่องราวเทวดานรก และเรือสำเภาหน้าวัดด้านริม คลองสำโรงและ มีอวัยวะภายใน โดยเฉพาะหัวใจจะบรรจุด้วยเพชรนิล จินดา น้ำพันจันทร์ และทองคำ ดันสื่อความหมายถึงความแข็งแกร่งและศักดิ์สิทธิ์ เพื่อประชาชนมาปิดทองที่หัวใจพระนอนเปรียบเสมือนปิดทองหัวใจพระพุทธเจ้า
วัดบางพลีใหญ่กลาง ตั้งอยู่บริเวณคลองสำโรงฝั่งเหนือ ตำบลบางพลีใหญ่ ห่างจากวัดบางพลีใหญ่เล็กน้อย สร้างขึ้นเมื่อประมาณ พ.ศ. 2367 ชาวบ้านละแวกบางพลี เรียกว่า วัดกลาง คงเป็นเพราะตั้งอยู่ท่ามกลางระหว่างวัดบางพลีใหญ่ในกับวัดคงคาราม (วัดยายหนู) ซึ่งเป็นวัดร้างไปแล้ว เดิมที่ตั้งวัดเป็นที่ดินของนายช้างหมื่นราษฎร์ โดยนาย น้อย หมื่นราษฎร์ พี่ชายเป็นผู้สร้างขึ้นและได้ขนานนามวัดว่า "วัดน้อยปทุมคงคา"เพราะได้ขุดสระปลูกบัวหลวงไว้ด้วย ต่อมาเปลี่ยนนามวัดใหม่ว่า "วัดราษฎร์ศรัทธาธรรม" และครั้งสุดท้ายเปลี่ยนเป็น "วัดบางพลีใหญ่กลาง" โดยมิปรากฏแน่ชัดว่าเปลี่ยนใน สมัยเจ้าอาวาสรูปใด
วัดบางพลีใหญ่กลางได้รับพระราชทาน วิสุคามสีมาเมื่อ วันที่ 13 พฤศจิกายน พ.ศ. 2478 เขตวิสุคามสีมา กว้าง 40 เมตร ยาว 80 เมตร ในด้านการศึกษาทางวัดจัดให้มีการเรียนพระปริยัติธรรมตลอดมา นอกจากนี้ยังได้สนับสนุนการศึกษาของชาติโดยให้ความร่วมมือกับทางราชการ ให้ที่วัดสร้างโรงเรียนทั้งระดับประถมศึกษา(โรงเรียนวัดบางพลีใหญ่กลาง) และมัธยมศึกษา(โรงเรียนบางพลีราษฎร์บำรุง) ด้วยเจ้าอาวาสตั้งแต่อดีตจนถึงปัจจุบันทั้งหมด 8 รูป
รูปที่ 1 พระอาจารย์ชำ /
รูปที่ 2 พระปลัดกรุต /
รูปที่ 3 พระอาจารย์พ่วง /
รูปที่ 4 พระอาจารย์เสม /
รูปที่ 5 พระอรรถโกวิทวุฒิคุณ /
รูปที่ 6 พระครูโสภณธรรมาภรณ์ /
รูปที่ 7 พระครูปลัดไพศาล /
รูปที่ 8 พระครูพิสารวุฒิกิจ 
การเดินทาง จากแยกบางนา ใช้เส้นทางถนนบางนา-ตราดมุ่งหน้าไปทางจังหวัดชลบุรีถึงกิโลเมตรที่ 12 ให้กลับรถแล้วเลี้ยวซ้ายเข้าทางถนนบางพลี-กิ่งแก้ว ประมาณ 3 กิโลเมตร ให้เลี้ยวซ้ายถนนทางเข้าที่ว่าการอำเภอบางพลีไปประมาณ 1 กิโลเมตร จะถึงวัดบางพลีใหญ่กลาง
พระธาตุจอมผ่อ
พระธาตุจอมผ่อ ตั้งอยู่ในวัดอรัญญวิเวกคีรี (จอมผ่อ) บ้านดง - หล่ายหน้า หมู่ 7 ตำบลเวียง อำเภอเวียงป่าเป้า จังหวัดเชียงราย ซึ่งเป็นหนึ่งในพระธาตุ 9 จอม และเป็นปูชนียสถานสำคัญแห่งหนึ่งของจังหวัดเชียงราย
ตามหลักฐานเอกสารในทำเนียบการตั้งวัดของจังหวัดเชียงรายระบุว่าได้สร้างขึ้นเมื่อ พ.ศ. 2263 แต่ยังไม่พบหลักฐานอื่นอีก นอกจากหลักฐานทางโบราณวัตถุ เช่น เจดีย์ พระพุทธรูป กองหินกองอิฐที่สันนิษฐานได้ว่า ตรงนี้เคยเป็นโบสถ์มาก่อน จากคำบอกเล่าของคนรุ่นก่อนกล่าวว่า ที่วัดม่อนจอมผ่อนี้ เดิมมีพระพุทธรูปทองเหลืองทองแดงองค์เล็กองค์ใหญ่จำนวนมาก พิงอยู่ตามต้นไม้บ้าง วางอยู่บนกองอิฐกองดินบ้างไม่มีใครสนใจ เมื่อทางการได้เข้าไปสำรวจโบราณวัตถุ ประกอบกับทางวัดไม่มีผู้ดูแล จึงได้เก็บเอาพระพุทธรูปที่เป็นโลหะชนิดต่างๆ ไปรวบรวมไว้จนหมดไม่เหลือแม้แต่องค์เดียว ในระหว่างการรื้อเจดีย์ เมื่อปี พ.ศ. 2520 ยังพบวัตถุมงคลอีกมากมายพร้อมแผ่นเงินจารึกประวัติศาสตร์การสร้างเจดีย์ที่จานด้วยเหล็กจานเป็นภาษาล้านนา จึงได้มีการบูรณะเรื่อยมา จนเสร็จสิ้นสมบูรณ์ในวันที่ 5 พฤษภาคม พ.ศ. 2546 และได้จัดให้มีประเพณีสงฆ์น้ำพระธาตุจอมผ่อขึ้น ทุกๆวันขึ้น 15 ค่ำ เดือน 4
ความเชื่อในการไหว้พระธาตุดอยจอมผ่อ ผ่อ เป็นภาษาเหนือ แปลว่า ดูหรือมอง เชื่อกันว่าถ้าได้กราบไหว้และตั้งจิตอธิฐานเปรียบเหมือนการลืมตาเจอแสงสว่างในชีวิต 
อิทัง วันทามิ เจติยัง สักกัจจัง วะระสัญญิตัง เอเตนะ มะมะปุญเญนะ สะทา โสตถี ภะวันตุเม
พระธาตุ 9 จอม
คอร์ (อาหาร)
คอร์ () หรือ คอโตะ () เป็นอาหารกัมพูชาและอาหารเวียดนามประเภทต้มเค็ม เพิ่มการปรุงรสด้วยน้ำตาลที่เคี่ยวให้ข้นเป็นคาราเมล อาหารนี้เป็นอาหารที่พบมากในเวียดนามตอนใต้และกัมพูชา การใส่คาราเมลลงในอาหารนี้ได้รับอิทธิพลมาจากฝรั่งเศส นิยมต้มกับปลาหลายชนิด เช่น ปลาทับทิม ปลาหมอ ปลาช่อน หรือจะเป็นปลาทะเลเช่นปลาอินทรีก็ได้
การปรุงจะนำปลาหั่นเป็นชิ้นหมักกับน้ำปลา น้ำตาล กระเทียม นำไปต้มกับหมูสามชั้นที่รองก้นหม้อ ใส่ขิง ใส่น้ำพอท่วมปรุงรสด้วยน้ำปลา น้ำตาลไหม้ พริกไทย
หม่อมเจ้าอิศรญาณ มหากุล
หม่อมเจ้าอิศรญาณ มหากุล (พ.ศ. 2367 - 15 พฤษภาคม พ.ศ. 2423) เป็นโอรสในพระเจ้าบรมวงศ์เธอ พระองค์เจ้าโต กรมหลวงมหิศวรินทรามเรศร์ พระองค์ผนวชที่วัดบวรนิเวศวิหาร สมณฉายาขณะผนวชคือ หม่อมเจ้าอิศรญาณ อิสสรญาโน มีพระชนม์ชีพอยู่ในช่วงรัชสมัยพระบาทสมเด็จพระจอมเกล้าเจ้าอยู่หัว เล่ากันว่าครั้งหนึ่งพระองค์มีพฤติกรรมแปลกประหลาด ทำให้ถูกใครๆ มองว่าสติไม่ดี ด้วยความน้อยพระทัยของหม่อมเจ้าอิศรญาณจึงทรงนิพนธ์เพลงยาวอิศรญาณขึ้นในเชิงประชด เสียดสีสังคม
หม่อมเจ้าอิศรญาณ สิ้นชีพิตักษัยเมื่อวันที่ 15 พฤษภาคม พ.ศ. 2423 ในรัชสมัยพระบาทสมเด็จพระจุลจอมเกล้าเจ้าอยู่หัว
โดยพระองค์ทรงแต่งเรื่อง อิศรญาณภาษิต ในขณะระหว่างผนวช โดยแต่งเป็นกลอนยาวจำนวน 52 คำกลอน
อาร์รากาชา
อาร์รากาชา (; ) เป็นพืชในวงศ์ Umbelliferae เป็นไม้ล้มลุกอายุยืน ผิวเกลี้ยง ลำต้นกลวง เหง้าใต้ดินเป็นหัว รูปร่างทรงกระบอก รากสะสมมีลักษณะเป็นหัว เนื้อหัวสีขาวครีมหรือสีม่วง ใบเรียงสลับ ก้านใบมีลักษณะเป็นกาบ ดอกช่อแบบซี่ร่ม ดอกสีม่วงหรือสีเหลือง ตรงกลางช่อเป็นดอกตัวผู้ รอบนอกเป็นดอกสมบูรณ์เพศ ผลแก่แล้วแตก
คำว่าอาร์รากาชานี้มาจากภาษาสเปนซึ่งยืมมาจากภาษาเกชัวที่เป็นภาษาพื้นเมืองในแถบเทือกเขาแอนดีส อาร์รากาชาเป็นพืชพื้นเมืองในแถบที่สูงของเทีอกเขาแอนดีส ตั้งแต่เวเนซุเอลาจนถึงโบลิเวีย นำไปปลูกในอเมริกากลาง อินเดีย หัวย่อยมีแป้งมาก นำมาต้มรับประทาน ใส่ในอาหาร ลำต้นอ่อนใส่ในสลัด ใบแก่ใช้เป็นอาหารสัตว์ ในบราซิลนิยมรับประทานเป็นผัก ในโคลอมเบีย นิยมรับประทานแทนมันฝรั่ง
โอกา
โอกา (; ) เป็นพืชในวงศ์ Oxalidaceae เป็นไม้ล้มลุกอายุยืน ต้นตั้งตรงมีขนปกคลุม เหง้าแตกแขนง ปลายเหง้าเป็นหัวรูปทรงกระบอก หัวสีขาว เหลือง แดง หรือม่วง ดอกสีเหลือง ผลแบบแคปซูล เป็นพืชในแถบเทือกเขาแอนดีส หัวโอกาเป็นแหล่งอาหารสำคัญของชนพื้นเมืองในแถบเทือกเขาแอนดีส นำมาต้ม เผา หรือเคลือบน้ำตาล ถนอมอาหารโดยการหั่นแล้วตากแดดให้แห้ง นำมาแช่น้ำก่อนปรุงอาหาร
สมศาสตร์ รัตนสัค
ร้อยโทสมศาสตร์ รัตนสัค (3 กุมภาพันธ์ พ.ศ. 2474 - 19 กรกฎาคม พ.ศ. 2554) อดีตรัฐมนตรีช่วยว่าการกระทรวงคมนาคม และ อดีตสมาชิกสภาผู้แทนราษฎรจังหวัดเชียงราย 7 สมัย
ร้อยโทสมศาสตร์ รัตนสัค เกิดเมื่อวันที่ 3 กุมภาพันธ์ พ.ศ. 2474 สำเร็จการศึกษาระดับปริญญาตรี แพทยศาสตรบัณฑิต สมรสกับนางอัศนีพร รัตนสัค
ร้อยโทสมศาสตร์ รัตนสัค ถึงแก่กรรมเมื่อวันที่ 19 กรกฎาคม พ.ศ. 2554 สิริอายุรวม 80 ปี
บั้นปลายของชีวิต น.พ.สมศาสตร์ รัตนสัค ได้นำความรู้ทางด้านการแพทย์กลับมาเปิดคลีนิครักษาโรค ที่บ้านพัก อ.พาน ซึ่งมีการเก็บค่ารักษาซึ่งเรียกว่าเป็นค่าต้นทุนยารักษาโรคต่างๆ ในราคาถูก ให้กับประชาชนทั่วไป จนเป็นที่เคารพรักของประชาชนทั่วไปในวงกว้าง
ร้อยโทสมศาสตร์ ได้รับเลือกตั้งเป็นสมาชิกสภาผู้แทนราษฎรจังหวัดเชียงรายครั้งแรก ในการเลือกตั้ง พ.ศ. 2512 และได้รับเลือกเรื่อยมา จนถึง เดือนมีนาคม พ.ศ. 2535 รวม 7 สมัย
ร้อยโทสมศาสตร์ ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงคมนาคม เมื่อ พ.ศ. 2518 ในรัฐบาลหม่อมราชวงศ์เสนีย์ ปราโมช แต่ต้องพ้นจากหน้าที่ตั้งแต่ยังมิได้เริ่มปฏิบัติงาน เนื่องจากคณะรัฐมนตรีไม่ได้รับความไว้วางใจจากสภาในการแถลงนโยบาย ด้วยคะแนนไว้วางใจ 111 เสียง ไม่ไว้วางใจ 152 เสียง
ร้อยโทสมศาสตร์ รัตนสัค ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ